Наргиза Собирова. Маърифат қалдирғочларидан бири | www.ziyouz.uz\nБош саҳифа Илм ва фанТарихНаргиза Собирова. Маърифат қалдирғочларидан бири\nЧоп этилган 05.09.2017 11.03.2017 МуаллифZiyouz.uz\nМамлакатимизнинг XIX аср охири ва ХХ аср бошларидаги мураккаб тарихини ўрганиш Туркистондаги барча йирик шаҳарларда ва Бухорода аҳолининг миллий онгини уйғотиш ҳамда миллий мафкура ғоясини тарқатиш учун катта хизматлар қилган жадидлар фаолиятини тўғри ёритиш масалалари билан бевосита боғлиқ. Шу мақсадда мазкур мақолада ХХ аср бошида Ўзбекистонда халқ таълимини ривожлантириш тарихига доир айрим муаммоларга тўхталиб ўтамиз.\nМаълумки, Октябрь тўнтаришидан кейин ҳокимиятни зўравонлик билан эгаллаб олган большевиклар ички ва ташқи омиллар таъсирида эски миллий зиёлиларни ҳамда вояга етиб келаётган янги авлод вакилларини сиёсий-ижтимоий-иқтисодий фаолиятга жалб этишга мажбур бўлдилар. Сабаби, асрлар оша шаклланиб келган миллий-маънавий, диний қадриятларга таянмасдан туриб, туб аҳоли орасида обрў-эътибор қозониш ҳам, асл мақсадларини амалга ошириш ҳам мумкин эмас эди. Ана шу мақсадда совет ҳокимияти биринчи навбатда маориф ва мактаб таълимини қўлга олишга катта эътибор берди. Бу борада Туркистонда совет ҳукуматининг дастлабки йилларида бир қанча жиддий тадбирлар амалга оширилди. Жумладан, халқ таълимининг анъанавий усулларини қисқартириш ва Ислом аҳкомларига таянган эски таълим тизимини йўқотиш учун қуйидагаи вазифаларни бажариш қаттиқ талаб қилинди:\n– Содда, ҳаммага тушунарли бўлган араб графикаси асосидаги ўзбек алифбосини ислоҳ қилиш, араб графикасидаги баъзи бир ҳарфларни қишлоқ ва шаҳар шеваларига мослаб соддалаштириш. Бу янги таълим тизимига хос услубиётнинг асосини ташкил этар эди.\n– Ўқувчиларга билим бериш учун янги талабларга мос келадиган дарслик ва қўлланмалар яратиш, катталар учун ҳам алифбо қўлланмаси тузиш.\n– Мактаб ёшидагилар ва катталар учун янги услубий қўлланмалар ва кўргазмали воситалар ишлаб чиқиш.\n– Қисқа муддатда малакали муаллимлар тайёрлаш.\n– Янги типдаги мактаблар қуриш.\nЖуда кўплаб зиёлилар қатори таниқли маърифатпарвар Шокиржон Раҳимий ҳам мазкур ишларга жалб қилинди. Бу масъулиятли вазифани бажариш учун Шокиржон Раҳимий араб алифбосини ҳозирги замонга мослаб соддалаштириш, шунга мувофиқ ҳарфларнинг ёзилишини ҳам осонлаштириш, ўзбек адабий тилини қишлоқ ва шаҳар шеваларига мослаштириш лозим деган талабни илгари сурди.\n“Савод чиқаришнинг калити алифбодадир” деб ҳисоблаган Ш.Раҳимий ана шундай дарслик яратишга киришди ва тез орада “Совға” деб аталган алифбо қўлёзмасини яратди. Янги усулдаги бу алифбо ҳалигача мутахассис олимлар эътиборидан тушмай келади. (Бу борада Сотимхон Холбоевнинг ишлари диққатга сазовор). Шу муносабат билан қуйидагиларни таъкидлаш зарур:\n“Совға” алифбоси араб графикаси асосидаги биринчи алифбо ҳам ёки унинг илк варианти ҳам эмас. Бу борада татар олимлари ва жадид маърифатпарварларининг, жумладан Мунаввар Қорининг (1906) дарсликлари мавжуд эди. “Совға” алифбосини тузишда 1907 йилда очилган “Раҳимия” мактаби ҳамда Ш. Раҳимийнинг шахсий педагогик тажрибаси асосий таянч воситаси бўлиб хизмат қилди.\nБолалар учун биринчи китобни тузишда у Мунаввар Қори, Маҳмудхўжа Беҳбудий, Ашурали Зоҳирий, Элбек, Ғози Олим, Қаюм Рамазон, Авлоний, Гаспрали ва бошқа машҳур жадидлар ҳамда Европа маърифатпарварларининг илмий-услубий асарларидан фойдаланди.\nМазкур дарслик 1924 йилда ўз даврининг таниқли олим ва педагоглари томонидан муҳокама қилиниб, маъқулланди. Бухорода ўтказилган маслаҳат кенгаши қарори асосида у ниҳоятда зарур дарслик деб эътироф этилди. Ўша даврнинг машҳур зиёлиларидан бири Сулаймон Азим шундай деб ёзган эди:\n“Совет тузумининг биринчи кунларидан бошлаб, то 30-йилларнинг охиригача ёшу қари Шокиржон Раҳимийнинг дарслиги туфайли саводхон бўлди. Бу дарслик бир неча марта қайта нашр этилди. “Совға”да болалар руҳиятига мос кичик мақолалар ва ҳаётий лавҳалар берилган”.\n1919–1936 йилларда ҳам Шокиржон Раҳимий кўплаб дарсликлар яратди, бошланғич мактабларнинг барча синфлари учун тил-имлога қўлланмалар тузди. Бундай китобларнинг сони ўнтадан ортиқ эди.\nШокиржон Раҳимий боланинг миллий онгини уйғотиш ва уни миллий анъаналар руҳида тарбиялашни биринчи синфдан бошлаб амалга ошириш зарур деб ҳисобларди.\n“Совға”лар такомил қиладир” мақоласида (“Аланга” журнали, 1927 йил, 6-сон)у шундай ёзади: “Болаларнинг онгига миллий руҳ алифбо орқали сингдирилиши керак”.\nЎша давр болаларининг тайёргарлиги ва тасаввурларини ҳисобга олган ҳолда у қишлоқ ва шаҳар болаларига алоҳида-алоҳида алифбо дарсликлари яратди. Шунингдек, катталарнинг саводхонлигини оширишга қаратилган махсус қўлланмалар тузди. Бу китоблар “Ўзбекистон Миллий Шўроси китоблар комиссияси”нинг 1930 йил 23 июндааги қарорига асосан нашр этилган эди.\nМоҳир педагог 1926 йилда “Ўзбек ишчи-деҳқонларининг календари” тақвимини ҳам тузди. У янгича таълимий асарлар яратиш жараёнида маърифатпарварлик ғояларини илгари суришга, миллий тилни юксалтиришга, миллий маданият ва дунёқарашни, қадимий анъаналарни сақлашга ҳар доим катта аҳамият берган эди.\n20-йилларнинг ўрталарига келиб, мактабларнинг 1- ва 2-босқичлари учун бир қатор бошқа дарсликлар ҳам эълон қилинди. Уларнинг кўпчилиги русча дарсликлардан сўзма-сўз қилинган таржималар эди. Авлоний, Фитрат, Элбек, Ш.Раҳимий ва бошқа етук миллий зиёлилар бу ҳаракатнинг салбий жиҳатларини тез тушундилар ва янгидан ёзиладиган дарсликлар миллий руҳда бўлиши ҳамда халқнинг миллий онгини, маданиятини юксалтиришга, миллий тилни ривожлантиришга хизмат қилиши керак деган фикрни илгари сурдилар.\nШ. Раҳимий мактабдаги таълим жараёни моҳияти ҳақида шундай ёзади: “Мактаб болаларни фақатгина ўқитиб қолмай, уларнинг маънавий дунёсини ва жисмоний қувватини ривожлантириши, дунёқарашини миллий қадриятлар, тарихий анъаналар руҳида шакллантириши, ўз Ватанини юракдан севган фаол фуқароларни тарбиялаб етиштириши зарур”.\nЎқувчилар онгида миллий дунёқарашни шакллантириш унинг асосий ғояси эди. Олимнинг ҳаётий ва илмий фаолияти мазмунини “Туркистон шўролар жумҳуриятидаги маорифпарвар ёшларга хитоб” дастурида очиқ кўриш мумкин.\n1923 йилда Мунаввар Қори раҳбарлигида “Нашри маориф” жамияти ташкил этилди. Ш.Раҳимий бу жамиятнинг Тошкент вилояти Эски шаҳар бўлимини бошқарди ва Боку ҳамда Германияга иқтидорли ёшларни ўқишга жўнатиш ташаббускорларидан бири бўлди. Эски мактабларни ва “Исҳоқия” кутубхонасини таъмирлашда унинг хизмати катта.\nШ.Раҳимий қатор илмий жамиятлар ва қўмиталарнинг фаол аъзоси сифатида ҳам танилган эди. У Туркистон табиий ёдгорликлари, санъат, тарих, шунингдек, музей ишлари комиссиясининг аъзоларидан бири эди.\nШ.Раҳимий 1918–1924 йилларда эски шаҳар маориф бўлимини бошқарди, сўнг Тошкент вилояти маориф бўлимига раҳбарлик қилди. У 1920 йилда мусулмонлар университетининг ташкил топишида ҳам фаол иштирок этди ва Мунаввар Қоридан кейин бу илм масканига раҳбарлик қилди.\nТошкентдаги биринчи Аёллар Педагогика билим юрти бевосита унинг ташаббуси билан очилган эди. 1922 йилда Халқ таълими Республика қўмитасининг йўлланмасига мувофиқ у Тошкентдаги ишчилар факультетида директор лавозимида ҳам ишлаган. Бу ўқув даргоҳи жуда кўп ёшларнинг олий ва малакали таълим олишига ёрдам бергани маълум.\nШокиржон Раҳимий 1928 йилда Маориф институтини ҳам бошқарди, “Ўзбекистон” нашриётида бўлим бошлиғи ва муҳаррир лавозимида ишлади, 1930 йилда эса Москвага хизматга жўнатилди. Халқ таълими комиссариятининг йўлланмаси билан маориф ва театр гуруҳининг раҳбари этиб тайинланди. Бу гуруҳда таниқли ўзбек артистлари ва маданият арбоблари Аброр Ҳидоятов, Маннон Уйғур, Сора Эшонтўраева ва бошқа санъат намояндалари таълим олганлар.\nОлим Москвадалиги вақтида Мунаввар Қори бошчилигидаги бир гуруҳ жадидлар қамоққа олинади. Ш.Раҳимий Тошкентга қайтгандан кейин унинг устидан ҳам тергов бошланади. Таниқли маорифчи 1938 йил август ойида Давлат хавфсизлиги қўмитаси томонидан қўлга олинади ва 1938 йил 5 октябрда СССР Олий Судининг 58 (давлат тўнтариши), 64 (террористик акт), 67 (контрреволюцион ташкилотда қатнашгани учун) моддаларига асосан, жиноий жавобгарликка тортилади ва отишга ҳукм этилади.\nТаниқли иқтисодчи Ҳикмат Собиров шундай хотирлайди: “Янглишмасам, 14 ёшимда 1937 йил 18 июлда амакимни Тахтапулдаги уйимиздан олиб кетишди. Яна уйимиздаги китоблар ва қоғозларни ҳам мусодара қилишди. Дадамнинг сафдошлари, ҳамфикрлари Абдулла Қодирий, Элбек, Фитрат, Чўлпон, Ғози Юнусларнинг ҳаммаси бир кунда ҳибсга олинган. Ш.Раҳимий ва унинг маслакдошларига нисбатан фақат туҳматдан иборат сохта айблар қўйилган.\nЎзбек миллий мактабшунослигининг асосчиларидан бири, жуда кўп дарсик, қўлланмалар муаллифи, фидойи маорифчи Шокиржон Раҳимий ноҳақ тузум қурбони бўлди”.\nШ.Раҳимий сингари фидойи шахслар истиқлол ва мустақиллик ғоялари йўлида курашган эдилар. Афсуски, улар эзгу мақсадларини амалга ошира олмадилар.\nҲужжатларнинг гувоҳлик беришига кўра, 1937–1939 йилларда Ўзбекистонда 6920 та шахс айбсиз қатл этилган. Шулардан 1571 киши адабиёт, маориф ва маданият соҳасининг таниқли вакиллари эдилар.\nЗулмат қанчалар қоронғи бўлмасин, ёруғлик барибир тантана қилади. Ниҳоят, юртимиз мустақилликка эришди, адолатсизликлар барҳам топди. Халқимиз ўз қадр-қимматини, маънавий қадриятларини англашга ва ардоқлашга ўрганди.\nМиллий руҳ билан суғорилган дарслик ва қўлланмалар яратиб, ёш авлоднинг маънавий дунёсини шакллантиришга, ўзлигини англатишга, маданиятимизни юксалтиришга катта ҳисса қўшган Шокиржон Раҳимий сингари фидойи инсонларнинг порлоқ хотираси миннатдор авлодлар қалбида барҳаёт яшайди.\nНаргиза Собирова, Ўзбекистон Миллий университети аспиранти\n← Аввалги Аввалги Немис мақоллари (164 та)\nКейинги → Кейинги: Мануэл Лопеш (1907-2005)


DataLife Engine > Версия для печати > ДХА Жиззах вилоят бошқармаси бир чоракда 101 мингдан ортиқ хизмат кўрсатди\nDataLife Engine > Breaking news / Жиззах янгиликлари / ДХА янгиликлари > ДХА Жиззах вилоят бошқармаси бир чоракда 101 мингдан ортиқ хизмат кўрсатди\nДХА Жиззах вилоят бошқармаси бир чоракда 101 мингдан ортиқ хизмат кўрсатди\nЎтган жума куни агентликнинг Жиззах вилоят бошқармаси жорий йилнинг январь-март ойларида амалга оширилган ишлар юзасидан ҳайъат йиғилиши ўтказди. Бошқарма бошлиғи Бобур Умурзоқов бошқариб борган йиғилишда тизимда амалга оширилган ишлар сифат босқичига кўтарилаётганлиги, самарадорлик ҳам шунга яраша ўзгараётганлигини маълум қилди. Қуйида амалга оширилган ишлар таҳлили ҳақида маълумот берилган.\nБизнинг соҳада аҳолига сифатли хизмат кўрсатиш, унинг натижадорлиги биринчи ўринда туради. “Иш қуролинг соз бўлса, машаққатинг оз бўлар” деган гап бежиз айтилмаган. Туманлар ва Жиззах шаҳрида Давлат хизматлари марказлари учун янги бинолар қурилиб, фойдаланишга топширилганидан кейин ишимизда самарадорлик сезиларли тарзда ортди.\nБугунги кунда барча марказларимиз ходимлари 13 та туман (шаҳар) ДХМларнинг янги биноларида фаолият кўрсатишмоқда. Яратилган имконият ва шароитларни кўриб туриб, ёмон ишлашга ҳақлари йўқлигини уларнинг ўзлари ҳам ҳис қилиб туришибди. Фуқароларга ғамхўрлик, муаммоларини тез ва имконият даражасида ижобий ҳал этиш, муомила маданияти, ҳуқуқий-ижтимоий маслаҳат бериш борасида бошқармамиз тизимида ўзига хос йўналиш ва имидж яратганмиз. Шунинг учун ҳалигача бизнинг ходимларимиз устидан бирор марта ҳам шикоят тушмади, хизмат кўрсатиш борасида ҳеч ким норозилик билдирмади.\nЖорий йилнинг 3 ойи давомида марказлар томонидан юридик ва жисмоний шахсларга жами 101 021 та давлат хизматлари кўрсатилди. Бу рақамлар ўтган йилгига таққослайдиган бўлсак хизматлар кўрсатиш 118,8 фоизга ошганидан дарак бериб турибди.\nЖиззах шаҳар ДХМида 18 736 та, Шароф Рашидов туманида 14 397 та, Ғаллаоролда 11 730та, Пахтакорда 8 927 та хизмат кўрсатилиб, бошқа туманларга қараганда юқори кўрсаткичларга эришилди.\n2020 йилда карантин қоидалари ўрнатилгандан сўнг фуқаролар барча давлат хизматларини марказга келмасдан туриб, ўз уйларида электрон тарзда қандай олишлари мумкинлигини тарғиб қилдик. Ижтимоий тармоқлар, сайёр учрашувлар, жойларга борганда фуқаролар йиғинларида ўтказилган семинарларда тушунтириш ишлари олиб борилди. Натижалар кун сайин яхшиланиб бормоқда. Таҳлилларга назар ташлайдиган бўлсак, 94 465 та хизмат бевосита марказлар орқали, 6 056 та хизматни аҳоли электрон давлат хизматлари портали my.gov.uz сайти орқали кўрсатилган. Агар электрон давлат хизматларини аҳоли ўртасида кенг жорий этилишига эришсак, бу кўрсаткичлар янада ошади, фуқаролар марказга келиб ортиқча вақтини сарф қилиб, навбат кутиб ўтиришмайди.\nБугунги кунда аҳоли муаммолари билан бевосита шуғулланиш мақсадида, “маҳаллабай” тизими жорий этилди. Мутахассислар ҳафтанинг шанба ва якшанба кунлари маҳаллаларга чиқиб фуқаролар билан учрашиб, муаммолари ўрганилмоқда. Мана шундай учрашувлар, сайёр қабуллар натижасида жами 2 277 та давлат хизмати мобил сайёр автобус орқали кўрсатилди.\nБундан ташқари хабарингиз бор туман марказларидан энг олис бўлган қишлоқ ва маҳаллаларда Давлат хизматлари маркази филиаллари фаолиятини жорий қилдик. Дастлаб филиаллар сони атига 3 тани ташкил қилган ва унда 962 та хизмат кўрсатилди. Ундан кейин 6 тасини фойдаланишга топширдик. Уларнинг сони ҳозирги кунда 9 тага етди. Кўрсатилган хизматлар сони 3 294тага етди. Бу ўтган йилгига қараганда 3,4 баробарга ошганлигидан дарак бериб турибди.\nТуман (шаҳар) ФҲДЁ бўлимлари агентлик тасарруфига ўтганидан сўнг унинг моддий техник базасини мустаҳкамлашга, кадрлар салоҳиятини ошириш масалалари алоҳида назоратга олинди. Адлия вазирлиги томонидан ФҲДЁ соҳасида фаолият олиб бораётган мудира, инспекторларнинг билим кўникмалари қай даражада эканлигини билиш мақсадида, онлайн аттестациялар ўтказилди. Суҳбатдан ўтолмаганлар билан минг афсуски хайрлашдик, аттестациядан ўтган айрим испекторларни лавозимини кўтардик. Шуларнинг саъй-ҳаракатлари натижасида 3 ой давомида никоҳ, туғилиш, ўлим, фарзандликка олиш, оталикни белгилаш ва бошқа ҳаракатлар натижасида жами 13 000 та хизмат амалга оширилди.\nТизимда коррупцион ҳолатларнинг олдини олиш, ходимларнинг малакасини текшириш борасида ҳам бир қатор ишлар қилинди. Жумладан, 13 марта рейд ва сирли мижоз тадбирлари ўтказилди. Қолаверса, 48 марта профилактик суҳбатлар, 48 марта ходимлар билан ўзаро савол-жавоблар ташкил қилинди. Ўрганишлар натижасига кўра бир нафар ходимга нисбатан жарима солинди, бир нафарига ҳайфсан берилди. Икки нафари билан тузилган меҳнат шартномаси бекор қилинди.\nP.S. Жорий йилдан бошлаб Давлат хизматлари марказлари ва ФҲДЁларнинг фаолияти баҳоланиб, рейтинги аниқланиши йўлга қўйилмоқда. Бунда марказлар 13 та мезон асосида баҳоланади ва яшил, сариқ ва қизил ҳудудларга ажратилади. Унга кўра яшил рангни эгаллаган ДХМ/ФҲДЁ лар рағбатлантирилади. Сариқ рангни эгаллаганлар фаолиятини янада яхшилаш ҳаракатини кўради. Қизил рангли ҳудудларга яна бир чорак имкон берилади ва фаолияти яна яхшиланмаса улар билан тузилган меҳнат шартномаси бекор қилинади. Ҳайъат йиғилишида ушбу мезонларни аниқлаш ва йўлга қўйиш мақсадида “Вақтинчалик низом” ишлаб чиқилганлиги эълон қилинди. Ҳозирда Пахтакор ва Зарбдор туман ДХМлари 7 баллдан юқори натижани қўлга киритиб, яшил ҳудудни эгаллаб туришибди.\nБобур Умурзаков – ДХА Жиззах вилоят бошқармаси бошлиғи


Сербия полицияси Бош вазир Зоран Жинжични ўлдирганликда гумон қилиб, яна бир неча кишини ҳибсга олди.\n01 июл 2022, Тошкент вақти: 04:07\nЗоран Жинжич 12 март куни ўлдириб кетилган эди.\nҚўлга олинганлар орасида Хавфсизлик хизматининг собиқ юқори лавозимли амалдори Милорад Брацанович ҳамда Сербская Крайна, деб аталган нолегитим давлат тузилмасининг Бош вазири Борислав Микеличлар бор. Шунингдек, Жинжични ўлдирганликда айбланаётган жиноий гуруҳга алоқадорликда гумон қилинаётган уч адвокат ҳам қўлга олинди.\nМазкур иш юзасидан мингдан зиёд киши қўлга олинди. Бироқ Жинжични ўлдирганликда гумон қилинаётган асосий шахс - Милорад Лукович ҳалигача озодликда юрибди.


Россия Марказий сайлов комиссияси вакиллари АҚШда 2 ноябр куни бўлиб ўтадиган президентлик сайловларини кузатиш учун АҚШга боради.\n19 апрел 2021, Тошкент вақти: 04:22\nКалифорния штатидаги сайловларни Сайлов комиссияси раиси Александр Вешняков кузатади. У бугун Лос-Анжелесга етиб борди.\nАҚШда 2000 йилда бўлиб ўтган президентлик сайловда ӄонунбузарликларга йўл ӄўйилгани айтилган эди. Бу йилги сайловда икки номзод – ҳозирги президент Жорж Буш ва сенатор Жон Керри рейтинги ўртасидаги фарӄ шу ӄадар камки, кўплар у ёки бу номзод тарафдорлари фирибгарликка ӄўл урмаслигини таъминлаш кераклигини айтмоӄда.


Ўзбекистоннинг шимоли-ғарбида 2018 йилга қадар янги темир йўл линияси қурилади\n01:26 / 29.07.2015\n“Ўзбекистон темир йуллари” компанияси 2016-2017 йилларда 396,9 км лик “Навоий-Конимех-Мискен” темир йўл линиясини қуради.\nЯнги линия Бухоро, Хоразм ва Навоий вилоятлари ҳамда Қорақалпоғистон Республикаси салоҳиятини тўлиқ ва самарали ўзлаштириш учун яратилмоқда.\nЯнги темир йўл магистралининг қурилиши икки босқичда амалга оширилади. Биринчи босқичда (2016-2017 йиллар) линиянинг тепловозда тортилувчи темир йўл таркиблари ҳаракатланиши учун мўлжалланган қисмини қуриш режалаштирилган. Бу босқичнинг қиймати 283,1 млн долларни ташкил қилади ва ички маблағлар ҳисобига молиялаштирилади.\nИккинчи босқичда (муддати ва қиймати кейинроқ белгиланади) Марказий Қизилқумдаги Кулжуқтоғ ва Овминзатоғ тоғ-руда массивлари захираларини ўзлаштириш натижасида минтақани кейинчалик электр таъминоти ҳисобига электрлаштириш режалаштирилган.\nЯнги қисм “Навоий-Учқудуқ-Султонуизтоғ-Нукус” темир йўл линияси билан “Мискен” станциясида бирлашади. Бу Ўзбекистондан шимолий йўналишда юк оқими унумдорлигини ошириш имконини беради.\n342 км лик “Навоий-Учқудуқ-Султонуизтоғ-Нукус” темир йўл линияси 1996-2001 йилларда қурилган. Бу линия Туркманистонни четлаб ўтиб Ўзбекистоннинг иккита ғарбий вилояти – Навоий вилояти ва Қорақалпоғистонни бирлаштирган.\nБугунги кунда Ўзбекистондаги темир йўл алоқаларининг умумий узунлиги 4200 км ни ташкил қилади. Темир йўлга мамлакат ичидаги юк айланмасининг 60 фоизи ва экспорт ва импорт юк ташишлар умумий ҳажмининг деярли 80 фоизи тўғри келади.


"Аҳмадбойга пул бериш гуноҳ, деб қўрққанлар учун имом ҳам ёлланган эди"\n22 январ 2020, Тошкент вақти: 08:18\nТошкентлик вилоятидан Озодликка боғланган 50 яшар тадбиркор аёл Аҳмадбойнинг шогирди Муродбойга 4 та машинасини берганини даъво қилди ва пулини қайтариб олиш йўлини қидираётганини айтди. Даъвосича, 250 миллион сўмлик молини беришдан олдин бу аёл қилмишининг гуноҳини ҳам ўйлаган ва унинг кўнглини "бойнинг уйида ўтирган домла хотиржам қилган".\nТошкент вилоятидан танилган тадбиркор бўлгани боис, исмини ошкор этмасликни маъқул кўрган 50 яшар тадбиркор аёл бир неча ой муқаддам 4 та машинасини бериш учун Аҳмадбойнинг уйига боргани ва у ерда бир имом билан суҳбатлашганини иддао қилмоқда.\nАёлнинг OzodMikrofonга сўзлаб берган ҳикояси асносида эса минглаб одамларнинг қўлидан миллионлаб доллар пулни йиғиб олиш, бунинг устига, "даъвогар эмасман" деган қоғозга имзо чектириш қадар ишончли кўрилган бизнес тизимига оид баъзи қизиқ деталлар юзага қалққандай кўринди.\nАёлнинг айтишича, фоизга пул бериш-олиш гуноҳ, деган гапдан хабари бўлган ва шу боис, пулидан фойда кўриш учун бойнинг уйига борганида молига кафолат сўраш билан бирга бу истиҳоласини ҳам тилга олган:\n- "Ҳа, мана бу саволингизга жавоб берадиган домла ҳам бор", дейишди-да, битта домланинг олдига олиб киришди. У домла бойнинг уйига келганларнинг саволларига жавоб бераркан. Саллалар кийган, соқол қўйган. Менга ҳам айтди: "6 йилда қанча савоб ишлар қилди бу киши, етимхоналарга қараяпти. Касалларни Ҳиндистонларга жўнатяпти, ошлар қилиб беради, тўйлар қилиб беради! Ҳеч гуноҳмас, аксинча, сизлар ҳам савобга шерик бўлаяпсизлар", деди домла. Аҳмадбой ростдан ҳам шу савоб ишларни қилган-да! Шуни домла гапириб тургандан кейин кўнглим хотиржам бўлди, - дейди тадбиркор аёл.\nДаъво қилишича, бу аёл жами 20 минг долларга баҳоланган 4 та автомобилини бойга бериб, фойда кўришни кўзлаган.\n"Бунча молингизни нимага ишониб, унинг қўлига бердингиз?" деган саволга жавоб берар экан, аёл бойнинг уй-офисида гувоҳ бўлган яна баъзи қизиқ жиҳатларни тилга олди.\nАйтишича, Аҳмадбойнинг уйига бориб, дарвозасидан кираётганида ҳам пулни беришга қарор қилмаган:\n- Олдин бир кўрайчи, дедим. Борсам, ғишт билан ўралган катта боғ. Боғни остонасида гражданский кийимда дубинкалар кўтарган 2-3та йигит паспортимни текшириб, ўтказди. Кейин ҳовлисигача юриб бордим, у ерда яна битта пост. Унда ҳам паспорт текширишди. Кейин шундоқ ҳовлига кирсангиз, икки тарафда 8 та касса ишлаб турибди - 4 та кирим, 4 та чиқим касса, деб ёзилган. Ҳамма томонда камера, ҳамманинг паспортидан копия, адресини ёзиб олишяпти. Навбатда ўнлаб одам, киримгаям, чиқимгаям. Одамлар билан, янги клиентларни қабул қиладиган ишчилар билан ҳам гаплашдим, камига домла билан ҳам гаплашдим. Ишондим-да, кейин, - деб даъво қилди тадбиркор аёл.\nҲозир 250 миллион сўмлик пулини кимдан, қандай қилиб ундиришини билолмай, юраги хаста бўлганини айтган аёл Аҳмадбойнинг бизнеси 5-6 йилдан буён юриб келгани, ундан ажралиб чиққан 2-3 нафар ёшгина бой ҳам Янгийўлда ном чиқарганини айтмоқда.\n- Шунча пайтдан бери давлат рухсат бериб қўйгани учун ишлади-да, бу бойлар! Ноқонуний бўлса, давлат рухсат бермасди, деб ўйлайсиз-да. Ҳалиям мен бир ой олдин бердим машиналаримни, узоқ юрдим ишонмай. Ҳали бир сўм фойда олмасдан, шунча пулим куйиб кетадими, энди? Менимча, агар давлат тегмаганда, Аҳмадбой одамларни рози қилиб, шунақа яхши ишлаб юраверарди. Давлат бу бойни семиртириб сўйди, қўпол бўлсаям айтаман, - дея ҳасрат қилди тошкентлик тадбиркор аёл.\nБу аёл шу кунда товламачилик, фирибгарлик ва алдов каби жиноятларда айбланаëтган чинозлик тадбиркор Аҳмад Турсунбоевнинг шогирдига пул берганини даъво қилиб, Озодликка боғланган ўнлаб ўзбекистонликдан биридир.\nАксар, даъвогарлар ҳали-ҳануз Аҳмадбойни яхши тадбиркор, деб баҳоламоқда ва унинг бизнеси ноҳақ тўхтатилди, деб ҳисобламоқда.\nМуҳим эслатма: OzodMikrofon рукни остида берилаëтган фикр-мулоҳазалар оддий ўзбекистонликларнинг шахсий кўз қарашлари ифодаси ва бу мулоҳазалар учун Озодлик таҳририяти масъул эмас!


Президент Тошлоқдаги қўшма корхонани бориб кўрди (фото)\nПрезидент Тошлоқдаги қўшма корхонани бориб кўрди...\n05.06.2020 17:03 0 2217\nДавлатимиз раҳбари Тошлоқ туманидаги «Уз-Сеганг» қўшма корхонасида иш жараёни билан танишди.\nФарғона вилоятидаги 6 та ихтисослашган туманда 20 та мева-сабзавотчилик ва узумчилик кластери ташкил этилган. Бу йил уларда 288 минг тонна маҳсулот етиштирилиб, 120 минг тоннасини экспортга йўналтириш режалаштирилган. Бунинг учун сиғими 330 минг тоннадан ортиқ бўлган музлаткичли омборхоналар, 25 та логистика маркази, 90 та қайта ишловчи корхона фаолият кўрсатмоқда.\nМасъулияти чекланган жамият шаклидаги «Уз-Сеганг» қўшма корхонаси йилига 16 минг тонна қишлоқ хўжалиги маҳсулотларини қайта ишлаш ва экспорт қилиш қувватига эга. Бу ерда 100 миллиард сўм эвазига замонавий логистика маркази ташкил этилган. Италия, Туркия, Жанубий Корея ва Хитойдан илғор технологиялар келтириб ўрнатилган.\nМасалан, Италиянинг ICEOL технологияси гилосни ранги ва катталиги бўйича саралаб қадоқлайди. Сифатсизларини лазер нури орқали аниқлаб, алоҳида жойлайди. Жанубий Кореядан келтирилган SNP линияси анорни худди шундай саралайди. Меванинг ичидаги пишмаган ёки чирий бошлаган жойни ҳам аниқ кўрсатади. Бу харидорлар ишончини қозониб, экспортни ривожлантиришда муҳим ўрин тутмоқда. Корхона маҳсулотлари “Global G.A.P.” халқаро сертификатига эга.\nЖорий йилда Хитой, Жанубий Корея, Бирлашган Араб Амирликлари, Польша, Россия, Қозоғистон каби давлатларга 20 миллион долларлик маҳсулотлар экспорт қилинади. Компанияда 250 нафар йигит-қиз иш билан таъминланган.\nПрезидентимиз бу корхонани доимий хомашё билан таъминлаш масаласига аҳамият қаратди. Бунинг учун унга ҳудуддаги боғларни бириктириш, янги боғлар ва лаборатория ташкил этиш бўйича кўрсатмалар берди.\nФарғона Тошлоқ Президент\nҲуқуқ 30/06, 22:18\n«Ҳамма раҳбарлар қулоғига қуйиб олсин: суд фаолиятига аралашишга ҳеч кимнинг ҳаққи йўқ» –Шавкат Мирзиёев\nҲуқуқ 30/06, 22:05\nПрезидент судлардан адолатни талаб қилди


Фазлиддин Ғоибназаров 20 октябрь куни Лас-Вегасда жанг қилади / Olamsport.com\n22:42Бокс. Козимбек Мардонов "Президент кубоги"да ғалабага эришди\t0 22:09"Президент кубоги". Акмалбек Қосимов ғалаба билан бошлади\t0 21:39Қиличбозлик. Мексикалик ва россиялик легионерлар, ўзимизнинг қоракўзлар бугун қандай натижа кўрсатишди?\t1 21:04"Манчестер Юнайтед" ўртоқлик ўйинида "Лидс"ни мағлуб этди\t0 20:41"Ўзбекистон" спорт мажмуаси Осиё чемпионати учун тайёр!\t0 20:19Академияда ўтказилаётган “Тошкент ёзи” турниридан ФОТОРЕПОРТАЖ\t0 19:50Ольга Забелинская бу сафар Швейцарияда шоҳсупага кўтарилди\t0 19:34Эктор Купер ЖЧ-2022 қуръасидан сўнг қандай фикрда?\t0 19:02"Президент кубоги". Ражаббой ҳиндистонлик рақибига қарши жанг қилди\t2 18:52Боксчимиз "Президент кубоги"да ютқазиб қўйди\t0 18:28President Cup. Миразиз Мирзаҳалиловнинг иккинчи жангини томоша қилинг ВИДЕО\t0 18:02Қиличбозлик. Паола ва бошқа қизларимиз ЖЧни муваффақиятли бошлашди\t0 17:52Суперлига. 14-тур бошланиш вақтлари\t0 17:30"Президент кубоги". Мирзаҳалилов тожикистонлик рақибга қарши жанг қилди\t1 17:06Шерзод Тошматов Осиё таэквондо кенгаши президенти билан учрашди\t0\n12 сен 11:21\nФазлиддин Ғоибназаров 20 октябрь куни Лас-Вегасда жанг қилади\nТеглар : БоксҒоибназаровЎзбекистон\nРио Олимпиадаси чемпиони Фазлиддин Ғоибназаров профессионал рингдаги навбатдаги жангини ўтказади.\nУшбу жанг 20 октябрь куни АҚШнинг Невада штати Лас-Вегас шаҳрида бўлиб ўтади. Чарм қўлқоп устамизга асли келиб чиқиши мексикалик, лекин АҚШ шарафини ҳимоя қилиб келаётган боксчи Вилберт Лопез рақиблик қилади.\nЙигирма уч ёшли Лопез профессионал боксдаги фаолиятини 2013 йилнинг 17 май куни бошлаган. Шу кунгача 32та жанг ўтказган бўлиб, уларнинг 23тасида ғалаба қозонган. Ўн бешта жангда рақибларини муддатидан аввал мағлубиятга учратган. Тўққизта жангда мағлубият аламини тотиб кўрган, биттаси нокаут билан. Вилберт чапақай боксчи ҳисобланади. Бу йил ҳисобидан 3та жанг ўтказиб, уларнинг барчасида зафар қучган.\nФазлиддин Ғоибназаров эса 5та жангнинг барчасида ғалабага эришган. У ҳозирча сўнггиси бўлиб турган жангини 15 июль куни америкалик Кевин Жонсонга қарши ўтказиб, рақибини 78:74 ҳисобида мағлуб этган эди. Бу билан Фазлиддин рақибига фаолиятидаги илк мағлубиятини тақдим этганди.\nБокс. Козимбек Мардонов "Президент кубоги"да ғалабага эришди 0\n"Президент кубоги". Акмалбек Қосимов ғалаба билан бошлади 0\n"Ўзбекистон" спорт мажмуаси Осиё чемпионати учун тайёр! 0\n12 сен 19:37:08\n12 сен 17:28:55\nНимаси жиддий буни


Эронликлар чодрани кўтарганда... - BBC News O'zbek\nЭронликлар чодрани кўтарганда...\n25 Ноябр 2015\nImage caption Эронлик ёшлар жазо таҳдидига қарамай, шариатга мос келмайдиган аксларини чоп этишди.\nЭронликлар Instagram каби ижтимоий тармоқларда расмий гувоҳонамаларни савол остига олувчи саъй-ҳаракатларни бошлаб юборишган.\nФорсчада "KarteMeliChallenge" деб аталган ҳаракат доирасида эронлик ёшлар ўзларининг одмигина, ҳижобда тушган оқ-қора рангли суратлари ёнида рангдор, ғарбона услубдаги соч турмаклари ва макияжларини кўз-кўз қилувчи аксларини ҳам чоп этишмоқда.\nЙигитлар ҳам давлат ҳужжатлар учун сочларини силлиқ тараб, оқ кўйлак ва қора костюм кийиб суратга тушадилар. Аммо ҳақиқий ҳаётдаги аксларида уларни енгсиз майкаларда, қулоқлари тешилган, сочлари эса турли шаклларга келтирилган ҳолда кўришингиз мумкин.\nБу билан улар давлат ҳужжатларидаги расмларимиз бизнинг кимлигимизни акс эттирмайди, деган муждани беришмоқчи.\nЮзлаб эронлик ёш ўз аксларини шу тахлит намойиш этишган.\nЛекин Исломий Эрон қонун-қоидаларига биноан "аврати очиқ" расмини жамоатчиликка намойиш этган фуқаро устидан жиноий иш очилиши мумкин.\nАйни жазо эҳтимоли боис ҳам ўз суратини қўйганлар сони нисбатан кам бўлса-да, бироқ расмларни томоша қилганлар сони катта. Ҳозиргача 120 мингдан зиёд киши бу аксларни очиб кўрган.\nТақинчоқ тақманг, бўянманг...\nЭрон ҳукумати расмий гувоҳнома учун расмга тушадиган фуқароларга аниқ йўл-йўриқ беради.\nЭркаклар бош кийим кийиши, кўзойнак, тақинчоқ ё бўйинбоғ тақиши мумкин эмас, сочини ҳам бирон услубда турмаклаши ё бакенбарда, яъни чекка соқол қўйиши ҳам тақиқланади.\nImage caption Исломий Эрон эркаклар учун ҳам қатор тақиқларни жорий этган.\nАёллар эса боши ва бўйнини бекитувчи рўмолда расмга тушиши шарт. Ҳижоб гулсиз ва тўқ ранглик матодан бўлиши шарт. Хотин-қизлар учун ҳам расмга тушгунча бўяниш ё тақинчоқ тақиш маън этилади.\nАжабланарли жиҳати, кўпчиликни Эрон меъёрлари бўйича "очиқ-сочиқ" суратларини қўйган ёшларнинг акслари ҳайратлантирмаган.\nАксинча, бу ёшларнинг косметик жарроҳликдан чиққан юзлари ва тана аъзолари кўпчиликнинг энсасини қотирган.\n"Суратингизни косметик жарроҳликдан аввалги ва кейинги, деб аташингиз керак экан" - пичинг қилган бир ўқувчи.\n"Бирон қизга ўйланмоқчи бўлсанг, аввало унинг расмий ҳужжатдаги расмига боқишинг керак экан. Ўшанга қараб, гул ва ширинлик учун пул сарфлаш керакми ё йўқми - билиб оласан" - ёзилади бошқа бир шарҳда.\nЧодрада яширин ранглар\nKarteMeliChallenge ҳаракатини бошлаган аёлга кўра, кўплаб эронликлар ўзларининг расмий ҳужжатларидаги суратларини ёқтиришмайди.\n"Бу акслар уларнинг кимлигини акслантиролмайди. Шу боис ҳам ҳозир қўйилаётган ўзаро зид суратлари кўпчиликда қизиқиш уйғотмоқда".\nФото муаллифлик ҳуқуқи instagram\nImage caption Эронлик бир қизнинг икки хил сурати...\nЭронда 1979 йилги Исломий инқилобдан бери хотин-қизлар учун шариатга мос кийиниш шарт қилиб қўйилган.\nАммо сўнгги йиллари хотин-қизлар ўрайдиган рўмоллар борасида чекловлар бироз юмшатилгани айтилади. Хусусан, ёш қизлар бошига ташлаган рўмолларидан баъзида сочлари чиқиб туради ё бўйнилари бироз кўриниши мумкин.\nШунингдек, уларнинг юзларига упа-элик суришлари ёхуд рангдор ҳамда ғарбон шарфларни бошларига ташлаб юришларига ҳам тоқат қилинади.\nСўнгги йиллари кўплаб мусулмонлар жамиятларидаги кузатилаётгани каби Эрон қизлари ҳам ўз авратларини ёпган ҳолда ғарбона бичимдаги кийимларни кия бошлашган.\nКузатувчиларга кўра, бу ўзгаришлар одатда қоп-қора чодрага бурканган шиа Эрон кўчаларига ранг олиб кирган.\nБироқ сўнгги суратлар айни ранглар аслида ҳеч қачон Эронни тарк этмаганини, балки шу пайтгача чодра ортида яширин бўлганини тасдиқлайди.\nФотогалерея Фотолавҳа: Замонавий Эрон\n18 Апрел 2014\nЯҳудийларга ким твит қилган: Эрон президентими ва ёки?..\nЭрон Президентининг кутилмаган твити\nЭронда ажралишларни нишонлаш урф бўлмоқда\nЭрон аёллари ҳижобсиз эркинликни хоҳлашмоқда\nЭронлик аёллар ҳижобда регби ўйнаётгани баҳсларни қизитган\n2 Сентябр 2013\nЭрон иккинчи бор маймунни фазога учирди\n14 Декабр 2013


Суриядаги АҚШ базасига 5 марта ракета зарбаси берилди – Bugun.uz\nЯнгиликлар - 22:33 · 23.11.2021\nСуриядаги АҚШ базасига 5 марта ракета зарбаси берилди\nСурия шимоли-шарқидаги АҚШ базаси 23 ноябрь куни ракета зарбаларига учради. Бу ҳақда «САНА»га таяниб, «РИА Новости» хабар берди.\nФото: «Agence France-Presse»\nМаълум бўлишича, базага бешта ракета учирилган. Ҳозирда ҳарбий иншоот атрофида вертолётлар айланиб юргани айтилган. Қайд этилишича, воқеа оқибатида ҳалок бўлганлар ва жароҳатланганлар ҳақида маълумот берилмаган.\nТаъкидланишича, 22 ноябрь куни база жойлашган провинциядаги қишлоқлардан бирида маҳаллий аҳоли машиналарнинг ўтишига йўл қўймай, Америка ҳарбий карвонини тошбўрон қилган. Бундан ташқари, бир ҳафта олдин худди шундай воқеа Тел-Захаб қишлоғи яқинида содир бўлган.\nАйтилишича, АҚШ ҳарбийлари Сурия шимоли ва шимоли-шарқидаги ҳудудларни — Суриянинг энг йирик нефть ва газ конлари жойлашган Дайр-аз-Зор, Ал-Ҳасака ва Ракка вилоятларидаги ҳудудларни назорат қилади. Сурия расмийлари бир неча бор америкалик ҳарбийларнинг мамлакат ҳудудидаги фаолиятини нефтни тўғридан-тўғри ўғирлаш мақсадида ишғол қилиш ва давлат қароқчилиги деб атаган.\nАввалроқ АҚШ Ироқ ва Сурия чегараларида ҳаво ҳужуми уюштирганди. Шунингдек, АҚШнинг Сурияга 2019 йилда берган ҳаво ҳужуми тафсилотлари эълон қилинган.


Коронавирусга қарши эмланиш деярли мажбурий бўлади | Interpress.uz\nБош саҳифаЯнгиликларЖаҳонКоронавирусга қарши эмланиш деярли мажбурий бўлади\nКоронавирусга қарши эмланиш деярли мажбурий бўлади\n15:00 | 18-12-2020\nCOVID-19 инфекциясига қарши эмланмаган шахсларнинг жамоат жойларига бориши, муайян фаолият тури билан шуғулланиши суд йўли билан тақиқланиши мумкин. Бу ҳолат, яъни мажбурий эмланиш Бразилия Конституциясига зиддир. Шу боисдан мамлакат федерал суди қонунчиликка истисно тариқасида ўзгартиш киритиш ва вакцина олишдан бош тортган фуқароларга нисбатан юқоридаги каби чекловлар қўлланилишига рухсат берди. Бу ҳақда “Folha de S.Paulo” газетаси хабар берди.\nБу борадаги таклифни илгари сурган судя Рикард Левандовскини ҳамкасблари қўллаб-қувватлади. Шунинг билан бирга, амалдаги қонунчиликка кўра эмлаш учун шахснинг розилиги талаб этилиши боис, Конституцияга ўзгартиш киритиш лозимлиги таъкидланди. Судяларга кўра, шу йўл билан COVID-19 пандемиясини бартараф этиш мумкин. Бразилияликларни коронавирусга қарши оммавий эмлаш эса 2021 йилда бошланиши режалаштирилган.\nАйни пайтда Бразилия коронавирус билан зарарланганлар сони бўйича АҚШ ва Ҳиндистондан кейин дунёда учинчи ўринда бормоқда. Мамлакатда COVID-19 инфецияси ҳозиргача 184 минг кишини ҳаётдан олиб кетган.\nБразилия президенти коронавирусга қарши вакцина олишдан бош тортган. Бундан ташқари, Жаир Болсонару тиббий ниқоб тақиш коронавирусга чалинишнинг олдини олишига ҳам шубҳа билдирган эди.


Бугун Ўзбекистоннинг тўрт вилояти ва Тошкент шаҳрида оммавий дафн маросимлари бўлиб ўтди. 24.01.2018, Sputnik Ўзбекистон\n18:28 24.01.2018 (янгиланди: 18:35 24.01.2018)\n© Sputnik / Фотобанкка ўтишГвоздики и свеча\nТОШКЕНТ, 24 янв — Sputnik. Қозоғистоннинг Ақтўбе вилоятида ўтган ҳафтада автобус ёниб кетиши оқибатида қурбон бўлган 52 нафар фуқаролар дафн этилди, деб хабар қилмоқда РИА Новости Ўзбекистон ФВВ вакили хабарига асосан.\n"ДНК анализи ўтказилди, таниш жараёни тугатилди, барча қурбонларнинг шахси аниқланди", — деди муассаса вакили.\nУнинг сўзларига кўра, қурбон бўлганларнинг таналари Тошкентва республиканинг 4та вилоятига олиб келинган. Дафн маросимлари бўлиб ўтган.\nФВВ вакили айтишига қараганда, айни дамда қурбонлар оилалари билан шифокорлар, психиологлар, тез ёрдам шифокорлари ҳамда диний уламолар ишламоқда. Икки нафар тирик қолган Ўзбекистонлик фуқаролар ҳозирча Оқтўбеда қолишмоқда. У ердан ҳали тергов ишлари давом этмоқда.\nЭслатиб ўтамиз, ушбу фожеа содир бўлганидан кейин, Шавкат Мирзиёев ҳукумат комиссияси ташкил қилиш ва автобус ёниб кетиш сабабини изчил аниқлашни топширган эди. Абдулла Арипов раҳбар этиб тайинланган комиссияга ТИВ, ИИВ, ФВВ ва Соғлиқни сақлаш вазирлигивакиллари киритилган.


Исроилов: «Майдонга тушиб кетгим келади» » Lochinlar.UZ\n» Интервью » Исроилов: «Майдонга тушиб кетгим келади»\nКўпчилик мухлисларни ўтган мавсумда жароҳат олган ва айни пайтда ундан фориғ бўлиш ниятида астойдил ҳаракат қилаётган жамоамизнинг маҳоратли ярим ҳимоячиси Абдужамол Исроиловнинг қачон майдонга қайтиши қизиқтирмоқда. Бунга ойдинлик киритиш мақсадида, клуб матбуот хизмати Исроилов билан қисқача суҳбат уюштирди.\n- Абдужамол, яшил майдонга қайтишингизга оз қолдими?\n- Ҳа, оз қолди. Айни пайтда жароҳатимдан тезроқ фориғ бўлиш ниятида жисмоний тайёргарлик бўйича мураббий Фарҳод ака Рустамов билан биргаликда якка ҳолда, машғулотлар олиб боряпмиз. Тез кунлар ичида майдонга қайтаман, деган умиддаман.\nФурсатдан фойдаланиб, мени шундай қийин пайтда қўллаб-қувватлаб, жароҳатимдан тезроқ фориғ бўлиб, майдонга қайтишимни тилаган ҳолда, маънавий ва моддий ёрдам бериб турган Наманган вилоят ҳокими Хайрулло Ҳайитбаевич Бозоров, клуб раҳбарияти, шу жумладан, ака-ука Отабек ҳамда Ойбек Арифович Саматовларга ўз миннатдорчилигимни билдираман. Худо хоҳласа, яшил майдонга қайтсам, уларнинг ишончларини оқлайман, деган умиддаман.\n- Футболчи учун майдон четида ўйинларни кузатиш қийин бўлса керак?\n- Қийин бўлганда қандоқ! Баҳсларни майдон четида кузатиш, жамоага керакли пайтда ёрдам беролмаслик айниқса, футболчи учун жуда қийин ҳолат. Буни бошидан ўтказган инсонгина ҳис қила олиши мумкин, холос.\nАйрим пайтларда ҳаттоки, майдонга тушиб, жамоамизга ёрдам бергим келиб кетади. Лекин на илож, жароҳатим бунга йўл қўймайди. Худо хоҳласа, тезроқ майдонга қайтиш, “Навбаҳор”нинг ғалабаларига муносиб ҳиссамни қўшиш ниятидаман.\n- Лочинлар”нинг жорий мавсумда намойиш этаётган ўйинлари борасида нима дея оласиз?\n- Жамоамиз Суперлиганинг 1-давра баҳсларида ўз майдонида ўтказилган барча учрашувларда ғалаба қозонишга муваффақ бўлди. Шунингдек, 2-давранинг дастлабки, “Пахтакор”га қарши кечган баҳсида дурангга эришди. Тошкентда марказлашган ҳолда ўтказилган ўйинларда эса кўпчилик жамоадошларим COVID-19га чалинишгани боис, пойтахтдаги баҳсларда “Навбаҳор”нинг бироз омади келмади ва очко йўқотишга мажбур бўлди. Кези келганида, мазкур хасталикдан даволанаётган жамоамиз устози Андрей Антанасович Канчельскис, шунингдек, барча юртимиз футболчиларининг COVID – 19 касаллигидан тезроқ соғайишлари, коронавирус балоси тезроқ юртимиздан даф бўлишини тилаб қоламан. Ўзбекистон кубоги ўйинлари бошлангунига қадар, майдонга қайтиб, мазкур мусобақа баҳсларида жамоамизга ёрдам бериб, “Навбаҳор”нинг узоқ йиллик танаффусдан сўнг, биллур совринни қўлга киритишига ўзимнинг муносиб ҳиссамни қўшаман, деган умиддаман.\n- Режам – тезроқ яшил майдонга қайтиб, “Навбаҳор”нинг зафарларига муносиб ҳиссамни қўшиш.\n- Мақсадим – бу йилги мавсумда жамоадошларим билан биргаликда Осиё Чемпионлар Лигаси йўлланмасини қўлга киритиш.\n- “Навбаҳор” ишқибозларига сабр тилайман. Карантин чекловлари тезроқ якунланиб, мухлисларнинг яна стадионларга қайтиб, ўриндиқларни тўлдириб, “Навбаҳор”ни муносиб тарзда қўллаб-қувватлашларига тилакдошман. Биз – футболчилар эса ишқибозларнинг ишончларини оқлаш учун майдонда барча имкониятларимизни ишга солишга интиламиз.скачать dle 10.4фильмы бесплатно\nUzbegimNavbahorim 11-09-2020 15:30\nNUMON AKA HASANOV. LOKOGA QARSHI SHU TARKIBNI TUSHURING. YUSUPOV GOLBAN MUHTOROV SHAMSIDDINOV GOFUROV AHMEDOV GOLISHEV PANCHSHANBE ungTURGUNBOEV chap ISOQJONOV markaz hujum MAHMUDHUJIEV zahiradan (chap krayga RASHIDHONOV - ISOQJONOV urniga) (IBROHIMOV- GOLISHEV urniga) (BOLOV - MAHMUDHUJIEV urniga) (ung krayga SALOVYOV - TURGUNBOEV urniga tushiring. qolgan zahira HAMROEV. KOMILOV. URINBOEV. ( ASOSIYSI MARKAZ HUJUMGA TEZ YGURADIGAN SH MAHMUDHUJIEV ni SINASH KERAK BOLOV VA URINBOEV lar SEKIN YUGIRYAPTI\nМиржалол 10-09-2020 21:44\nBu okam ham maydonga tushib qolsa juda yaxshi bo‘lar edi markaz ancha kuchayardi . Hozirda markaz haltaroq menimcha shunga hujumlar keskin emas azim unchalik yugur mayaptiii markazdagi odam qolganlardan sal ko‘proq yugurishi kerak .\nБамбу 09-09-2020 22:51\nАбдужамол хозир сен жудаям кераксан жамоага.Тезрок согайиб майдонга кайтишингни яратгандан сураб коламиз.


Тарихга назар ташланса ҳамма даврда ҳам давлатнинг ривожланиши ва тараққий топи...\nИслом – илму маърифатга етакловчи муқаддас дин. Аллоҳ таоло Пайғамбаримиз Муҳам...\nХалқимизнинг табиатига мутлақо ёт бўлган сиёсий, диний экстремизм, ақидапарастл...\nСиз-у бизни яратган оламларнинг роббиси бўлган Аллоҳ таоло ҳамма нарсани билади....\nИнсон эга бўлган нарсалар ичида энг бебаҳоси – дини ва Ватанидир. Бирор инсон йў�...\nИслом эзгулик ва маърифатпарварлик динидир.\nМустақиллик йилларида республикамизда маданий мерос, ўтмиш алломалар ижодини ў�...\nБугунги кунда кўзга кўринмайдиган инсон учун нихоятда хатарли бўлган маънавий т...\nҲар бир юртда тинчлик ва осойишталик ҳукм сурар экан экан, ўша юртда тарққиёт бўл...\nХанафийлик мазхаби асосчиси Имоми Аъзам номи ила машҳур бўлган бу зот ҳақида кўп...\nДиний маърифий сохада олиб борилаётган ислохотлар\nКўп асрлик миллий ва диний қадриятларимизни асраб-авайлаш, дунё илм-фани ва мада�...\nБузғунчи оқимлардан эҳтиёт бўлайлик\nИслом дини шариатининг биринчи сифати ва буюк мақсади тинчлик-омонлик, инсонпар�...\nПрезидент: “Бирор университетда бир соат бўлса ҳам Имом...\nЎзбекистон Республикаси Президенти Шавкат Мирзиёев бугун 20 январь куни Олий Маж...\nШовот туманидаги масжид қишлоқ марказига кўчирилиб, янгидан қурилмоқда...\nХоразм вилояти Шовот туманидаги «Қори эшон бобо» жоме масжиди ви...\nБугунги кунда бутун дунё аҳолисининг 1 миллиарддан ортиғида, яъни еттита кишидан...\nНашр килинди: 09 Октябр 2018\nНашр килинди: 08 Октябр 2018\nЖорий йилнинг 21 октябрь куни Москвадаги Crocus City Hall концерт залида Қуръон байрами ўтказилади. У XIX халқаро Қуръон қорилари мусобақасининг финал босқичи бўлиши айтилмоқда. Бу ҳақда Islam-today нашри хабар берди.\nНашр килинди: 05 Октябр 2018\nМаънавий тарбия орқали ёшларнинг яхши ахлоқий тарбия, шижоатли ғайрат, рахимдиллик туйғуси ва мехнатсеварлик сифатлари шакилланади.\nНашр килинди: 04 Октябр 2018\nМадинадаги Муқаддас Қуръон музейида Қуръони каримнинг ажойиб нусхаси намойиш этилди. Бу ҳақда IslamTodayга таяниб Azon интернет нашри хабар берди.\nМинг афсуслар бўлсинки, 10 ҳижрий асрдан бошлаб инсониятнинг луғати яна бир сўзга – «гиёҳвандлик» деган сўзга бойиди.\nНашр килинди: 03 Октябр 2018\nМаълумки, терроризм ва экстремизм балолари нафақат бугунги кунда, балки у мавжуд бўлган барча замон ва маконларда инсоният ва жамият учун том маънодаги фожиа бўлиб келган.\nЯхши ният ва эзгу амаллар соҳибини жаннат сари етакловчи ишлар экани маълум. Инсон ниятини тўғри қилса, нафсини турли ёмонликлардан покласа, албатта, у дунё ва охиратда бахтлилар қаторида бўлади.\nНашр килинди: 01 Октябр 2018\nҲар бир инсоннинг ҳаётда ўз йўлини топишда, ҳақни ва маърифатни танишда йўргак бўлган устози ва муаллими бўлади.\nНашр килинди: 26 Сентабр 2018\nРасулуллоҳ соллаллоҳу алайҳи васаллам Қуръоний ахлоқ соҳиби, ҳалим-мулойим, айни вақтда виқор-салобатли, исломга ёт бўлган хатти-ҳаракатларни кўрганда, арслондек ҳайбатли, муросасиз эдилар.


Россияда озиқ-овқат улгуржи бозорларини ривожлантириш концепцияси тасдиқланди • EastFruit\nБош саҳифа › Янгиликлар › Россияда озиқ-овқат улгуржи бозорларини ривожлантириш концепцияси тасдиқланди\nРоссияда озиқ-овқат улгуржи бозорларини ривожлантириш концепцияси тасдиқланди\nМуаллиф: EastFruit 4 Окт 21 4 Окт 21 018\nРоссияда маҳсулотларни қабул қилиш, қадоқлаш ва сотиш бўйича барча хизмат турларини бирлаштирган улгуржи озиқ-овқат бозорлари (УОБ)нинг ажралмас тизимини шакллантириш бошланмоқда. Ушбу савдо бўғинини ривожлантириш концепциясини Россия Федерациясининг Вазирлар Маҳкамаси тасдиқлади.\nБугунги кунда Россияда УОБни махсус тартибга солиш тизими йўқ, бу соҳада тасдиқланган терминлар мавжуд эмас ва УОБ инфратузилмаси жуда чекланган, мавжуд талабларга жавоб бермайди. Концепциянинг қабул қилиниши мазкур камчиликларни қисман бартараф этишга хизмат қилиши билан аҳамиятлидир.\nҲужжат озиқ-овқат улгуржи бозорини рақобатчи улгуржи сотувчиларга савдо жойлари, ускуналар ва турли хизматларни кўрсатувчи корхона сифатида белгилайди. Юклаш-тушириш операциялари, товарларни қўриқлаш, биноларга санитар ишлов бериш, ҳудудларни тозалаш, ахборот ва реклама таъминоти, алоқа хизматлари шулар жумласидандир. УОБ майдончаларида чакана савдони ҳам амалга ошириш мумкин, лекин уни алоҳида зонада ўтказиш тавсия этилади.\nШунингдек ўқинг: Мева-сабзавот бозори (улгуржи бозор, омборхона, тақсимлаш маркази кабилар) инфратузилмасини режалаштиришдаги 10 хато\nОзиқ-овқат хавфсизлиги устидан назоратни таъминлаш учун УОБ ҳудудида ветеринария -санитария лабораторияларини жойлаштириш талабини қонуний равишда жорий этиш таклиф қилинмоқда. Бунда бозорларнинг ўзи, концепцияда кўрсатилганидек, маҳсулотларни истеъмол қилиш марказларига, энг аввало, йирик агломерациялар ва шаҳарларга интилиши керак.\nҲужжатда, шунингдек, УОБни ривожлантириш соҳасидаги асосий мақсадлар белгиланган. Биринчидан, бу ҳуқуқий тартибга солишни такомиллаштириш; иккинчидан, инфратузилмани яхшилаш; учинчидан, улгуржи савдо майдонларини давлат томонидан қўллаб-қувватлаш.\nМазкур вазифаларни бажариш бўйича аниқ қадамлар махсус тадбирлар режасида келтирилади.\nКонцепцияни амалга ошириш Россияда озиқ-овқат маҳсулотлари улгуржи савдосининг самарали тизимини шакллантиришга ёрдам беради. Бу, ўз навбатида, қишлоқ хўжалиги ишлаб чиқарувчиларининг тўғридан-тўғри сотиш каналларига киришини соддалаштириб, уларнинг харажатларини ва демакки, маҳсулот нархини пасайтиради.\nагрологистик мажмуалабораторияларРоссияулгуржи бозорларускуна\nЎзбекистонда доривор ўсимликлар етиштириш ва уларни қайта ишлашда имтиёзлар берилади, экспорт қилишда субсидиялар ажратилади\nЖаҳон банки Ўзбекистон қишлоқ хўжалиги экинлари навларини синаш марказига 3 миллион доллар маблағ ажратади\nEastFruit 7 Апр 22 6 Апр 22


18 апрель, 21:49\nБир неча хорижий оммавий ахборот воситалари Россиянинг matchtv.ru сайтига таяниб, премьер-лига иштирокичиси – “Нижний Новгород” клуби таркибидаги ўзбекистонлик легионер Иброҳимхалил Йўлдошев билан янги шартнома имзолади.\nМанбалар янги битимнинг қанча давом этишига аниқлик киритмаган бўлса-да, шартнома узоқ муддатли экани алоҳида таъкидланди.\nМутахассисларнинг таъкидлашича, “Нижний Новгород” клуби раҳбариятининг бирданига ўзбек футболчиси билан шартномани узайтириш қарорига келгани бежиз эмас.\nЯқинда ўзбек футболчисига Москванинг “Спартак” клубидан жиддий қизиқиш бўлаётгани ҳақида хабарлар чиққан эди. Гарчи иш расмий таклифгача етиб бормаган бўлса-да, 21 ёшли иқтидорли ҳимоячининг премьер-лигада кўрсатаётган барқарор ўйини бундан буён унинг бозори қизишидан далолат бермоқда.\nШу ўринда, “спартакчилар”нинг қизиғи бежиз эмас. Ҳамюртимиз икки жамоанинг ўзаро учрашувида москваликлар дарвозасини ишғол қилиб, жамоасига бир очко олиб берганди.\nТабиийки, “Нижний Новгород” ҳам бу топилмасини осонликча бошқаларга бериб қўймайди. Қолаверса, клубда 250 минг еврога олиб келинган футболчининг кейинги трансферидан мўмай даромад қилиш имконияти пайдо бўлди.\nИброҳимхалил Йўлдошев ўзбек футболига кўплаб истеъдодларни етказиб берган “Пахтакор” тарбияланувчиси ҳисобланади. Истеъдодли ҳимоячи 2019 йилда асосий таркибга жалб қилинди. Ўша мавсум битта учрашувда қатнашди ва жамоаси билан Ўзбекистон чемпиони бўлди.\n“Пахтакор” мураббийлар штаби ёш футболчи мунтазам ўйин амалиётига эга бўлиши учун 2020 йилги мавсумда уни пойтахтнинг яна бир номдор клуби “Бунёдкор”га ижарага юборди. Бу жамоа сафида 21та учрашувда қатнашиб, ўз номига битта гол ёздириб қўйди.\nШундан кейин “Пахтакор” таркибига қайтган Йўлдошев “шерлар” сафида ўндан зиёд учрашувда бир жуфт гол уришга ҳам эришди.\nИброҳимхалил хориж клублари эътиборига анча тушди. Ўтган йили Йўлдошевга “Женоа”дан қизиқиш бўлди. Генуяликлар у билан шартнома имзолаб, кейин бошқа клубга ижарага бериши айтилганди. Бироқ, ўша пайтлар “Женоа”да ўйнаган Элдор Шомуродов ёш футболчига аввал Россия премьер-лигасида маҳорат оширишни тавсия қилгани ҳам маълум.\nХуллас, Иброҳимхалил 2021 йилнинг 26 августида “Нижний Новгород” таклифини қабул қилиб, улар билан 2023 йилнинг ярмигача давом этадиган шартнома имзолади. Ёш ўйинчимиз Россия премьер лигасида шу кунга қадар 19 та учрашув ўтказиб, ҳимоядаги вазифаларини уддалашдан ташқари, рақиблар дарвозасини бир бор ишғол қилди ва жамоадошларига икки марта голли пас узатди.\nУнинг муваффақиятли ўйинлари ортида трансфер суммаси 800 минг еврогача кўтарилди.\nРоссия клуби билан 2023 йилнинг ёзигача шартнома имзолаган ҳамюртимизнинг трансфер суммаси ошиб, бугунги кунда 800 минг еврони ташкил қилмоқда.\nИброҳимхалил Йўлдошев 2020 йилдан бери Ўзбекистон миллий терма жамоаси аъзоси ҳисобланади. Истеъдодли ҳимоячи шу кунга қадар 23 та учрашувда қатнашиб, Малайзия терма жамоаси дарвозасини ишғол қилишга ҳам муваффақ бўлган.\nМоуриньони энди тушуниб етдим!\nСени тарбиялаган ота-онангга таъзим!\nКўз тегмасин, Иброҳимхалил, фақат олға!


“Машъал” ўз тарбияланувчиси билан хайрлашди / CHAMPIONAT.asia\n16:34Рейна: "Игуаин мен учун яхши дўст бўлиб қолади" 2 16:19 Осиё Кубоги-2019. Жанубий Корея - Қатар учрашувини Равшан Эрматов бошқаради 13 15:41"Локомотив" БААнинг Дубай шаҳридаги йиғинларни якунлади 9 15:22Филипе Луис: "Месси "Олтин тўп"га муносиб эмас деган инсон футбол ҳақида ҳеч нарсани билмайди" 25 15:08Ўзбек спортчиси афсонавий Мэйвезер билан шуғулланмоқда ВИДЕО 2 15:04Карикатура: Азар ҳамон "Реал" учун ўйнаш фикридан қайтмаяпти 10 14:50Эмилиано Саланинг сўнгги овозли хати. У барчасини билган ВИДЕО 15 14:48Қидирув жамоаси Сала ўтирган самолёт қолдиқларини топди 7 14:29Назорат ўйини. "Сурхон" Суперлига клубини мағлуб этди, Шерзод Каримовдан илк гол 31 14:22Спортчилар ижтимоий тармоқларда 16 14:12Роналду Аллегри билан баҳсда мағлуб бўлди 23 13:15Арвеладзедан кутилмаган юриш ёхуд "Пахтакор"нинг трансфер кампанияси ҳақида 110 13:05АГМК Дубайга етиб борди ФОТО 21 12:57Станкович "Қўқон-1912"га келди 7 12:35Осиё Кубоги-2019. Равшан Эрматов эртага видео ассистент рефери бўлади 21\n“Машъал” ўз тарбияланувчиси билан хайрлашди\n07 янв 11:02\nТеглар : Шаҳзод ШаймановМашъал\n“Газчилар” сафида харакат қилиб келаётган Шаҳзод Шайманов эндиликда бошқа жамоада ўйнайди.\n2007 йили Муборакдаги “Машъал-Академия”га қабул қилинган Шайманов айнан ушбу даргоҳда футболчи сифатида етишиб чиқди ва асосий жамоага ўтгач, янада шаклланди. 2012 йил иқтидорли футболчи олий лигада дебютини ўтказди.\nЎша мавсумда Шаҳзод 20та учрашувда иштирок этган. Шу орада 2014 йили биринч даврани “Андижон”да ўтказиб, яна Муборакка қайтишга қарор қилган. Жамоа бош мураббийи Александр Хомяков футболчини доим асосий таркибда кўриб келаётганди. Ўткан мавсум якунига етгач, Шайманов ва клуб ўртасидаги битим ҳам ўз кучини йўқотди. Бу пайтга келиб Шаҳзодга суперлиганинг айрим клубларидан таклиф бўлаётганди.\n“Машъал”даги 6 йиллик фаолиятидан сўнг 25 ёшли марказий ярим ҳимоячи муҳитни ўзгартиришга қарор қилди. Футболчининг ўзи билан боғланганимизда, “Металлург” йиғинида иштирок этаётганини тасдиқлади. Аммо у бекободликлар билан ҳозирча расмий келишувга эришмади.\n"Championat TV": Ўзбекистон МТЖ машғулоти ва Беғамов "оқимга қарши" 56\n“Машъал”: Асосий таркибининг етти нафар футболчиси билан хайрлашди 8\nЯхши ният: "Осиё Кубоги терма жамоамизнинг янги қиёфаси тақдимот маросимига айлансин!" 48\n“Машъал” 10 январь куни ўз қароргоҳида йиғин бошлайди 2


Трамп бир яхшилик қилиб кетмоқчи... | Azon.uz - Ахборот-таҳлилий портал\n3379 12:05 25.11.2020\nИнтерфакс агентлигининг маълумотларига кўра, АҚШ президенти Доналд Трамп ўзининг ишончли вакилларига Оқ уй раҳбарининг миллий хавфсизлик бўйича собиқ маслаҳатчиси Майкл Флинни афв этишни режалаштираётганини маълум қилган.\nФлиннинг авф этилиши Трамп АҚШ президентлигидан кетишдан олдин амалга оширадиган авфларнинг бир қисми бўлади.\nМайкл Флинн 2017 йилда Россиянинг АҚШдаги элчиси бўлган Сергей Кисляк билан Россия Федерациясига қарши санкциялар мавзусини муҳокама қилгани ҳақидаги маълумотни ОАВда эълон қилганидан кейин истеъфога чиқди.\nКейинчалик, Федерал қидирув бюроси Флинни ушбу мавзу бўйича саволларга ёлғон жавоб бераётганда ушлади. У адлия билан келишув тузди ва айбига иқрор бўлди. Бироқ, 2020 йил баҳорида АҚШ Адлия вазирлиги ФБРни Флинни сўроқ қилиш учун етарли асослари йўқ деган хулосага келди ва у ўз айбини тан олишдан бош тортди.\nЭнди суд идоралари унга қўйилган барча айбловларни бекор қилиш тўғрисида қарор қабул қилмоқда ва ҳукм чиқариш жараёни тўхтатилган.\n2019 йил март ойида Махсус прокурор Роберт Мюллер гуруҳи Россиянинг 2016 йилдаги АҚШ сайловларига аралашганлиги тўғрисидаги ҳисобот устида иш олиб борди ва уни АҚШ Бош прокурорига тақдим этган. У Конгрессга ёзган хатида терговчилар Россия Федерацияси ва Трампнинг сайловолди штаби ўртасида тил бириктирув аломатлари аниқланмаганлигини эълон қилди.\nТрамп Махсус АҚШ Россия\n384 14:45 29.10.2021\n2070 22:20 17.09.2021\n1226 11:25 07.06.2021\n1439 19:05 21.03.2021\n2097 09:06 14.01.2021\n2376 08:16 09.01.2021


12:39 / 10.11.2016\nЖанубий Кореянинг Hyundai компанияси Creta STC деб номлаган концептуал пикапини намойиш этди. Корея республикасида ишлаб чиқилган прототипни Бразилиянинг Сан-Паулу шаҳрида бўлиб ўтаётган автокўргазмада тақдим этишган.\nCreta STC (Sport Truck Concept) концепт карининг габарит ўлчамлари 4,68х1,85х1,63 метрдир. Унинг ғилдираклар базаси 2,8 метрни ташкил этади. Шу билан, пикап ўзига асос бўлган Creta кроссоверидан 41 сантиметрга узунроқ, 70 ммга энлироқдир. Уларнинг ўқлари ўртасидаги фарқ 210 ммдир.\nHyundai Creta STC юк платформаси узунлиги 1,3 метрни, эни 1,29 метрни, бортлари баландлиги 51 смга тенг. Юкхонага 850 литр ҳажмдаги юкни ортиш мумкин.\nCreta йўлтанламасининг пикап намунаси серияли ишлаб чиқарилишига оид маълумот мавжуд эмас. Прототипнинг ишлаб чиқаришга тайёр концепти Renault Duster Oroch ва Fiat Toro билан харидорлар учун курашиши мумкин эди.\nавтосалон Hyundai Сан-Паулу Creta STC Renault Duster Oroch


2020 йилда Ўзбекистоннинг барча вилоятларида бюджетга тушган тушумлар миқдори камайган. Ҳудудлар бўйича энг кўп тушумлар Тошкент шаҳри ҳиссасига тўғри келган.\nДавлат солиқ қўмитаси 2020 йилда давлат бюджетига тушган тушумлар ҳақида маълумот берди.\n2020 йил якунларига кўра, Ўзбекистонда жами тушумлар миқдори 103,6 триллион сўмни ташкил этган.\nҲудудлар бўйича энг кўп тушумлар Тошкент шаҳри ҳиссасига тўғри келган (11 триллион 668 миллиард сўм). Бу кўрсаткич республика умумий тушумларининг 11 фоизини ташкил этган. Таққослаш учун, 2019 йилда Тошкент шаҳрида бундай тушумлар миқдори 20 триллион 151 миллиард сўмга тенг бўлган.\nКейинги поғоналарни Тошкент вилояти (3 триллион 288 миллиард сўм, бу кўрсаткич 2019 йилда 9 триллион 441 миллиард сўм бўлган) ва Фарғона вилояти (2 триллион 532 миллиард сўм, 2019 йилда 3 триллион 965 миллиард сўм бўлган) эгаллаган.\nЎтган йил давомида давлат бюджетига энг кам тушумлар Сирдарё вилояти (766 миллиард сўм), Навоий вилояти (1 триллион 41 миллиард сўм) ва Жиззах вилояти (1 триллион 93 миллиард сўм) ҳиссасига тўғри келган.\n2020 йилда давлат бюджетига тушумларнинг энг катта қисми йирик солиқ тўловчилар (67 триллион 672,7 миллиард) томонидан амалга оширилган. Бу кўрсаткич 2019 йилда 10 триллион 353 миллиард сўмга тенг бўлганди.\nМаълумот учун, 2019 йилда давлат бюджетига тушган тушумлар миқдори 83,2 триллион сўмни ташкил қилган. Ҳудудлар бўйича тушумлар миқдори камайишига қарамай, йирик солиқ тўловчилар ҳисобига 2020 йилда давлат бюджетига тушумлар миқдори кўпайган.\nАввалроқ, энг кўп солиқ тўлайдиган йирик солиқ тўловчиларнинг ўнталиги ҳақида маълумот берилган.


Туман Маданият бўлимида "Ватан учун яшайлик!" анъанавий кўрик-танлови ўтказилди - AmuNews.uz - энг сўнгги янгиликлар\nТуман Маданият бўлимида "Ватан учун яшайлик!" анъанавий кўрик-танлови ўтказилди\nПрезидентимизнинг давлатимиз мустақиллигининг 28 йиллик байрамига тайёргарлик кўриш ва уни ўтказиш тўғрисидаги Қарорига кўра Pеспублика комиссияси томонидан “Жонажон Ўзбекистоним, мангу бўл омон!” деган бош ғояни ўзида мужассам этган ташкилий-амалий, маънавий-маърифий тадбирлар ҳамда тарғибот-ташвиқот ишлари дастури ишлаб чиқилди. Дастурга мувофиқ жойларда аҳолига кўтаринки руҳ ва байрамона кайфият бағишлаш мақсадида турли учрашувлар, маданий тадбирлар ўтказила бошланди.\n5 август куни туман Маданият бўлимида мустақиллик байрами муносабати билан "Ватан учун яшайлик!" анъанавий кўрик-танлови ўтказилди. Танловда маданият марказлари тўгаракларида фаол қатнашиб келаётган ёш истеъдод эгалари Ватан тараннумига бағишланган қўшиқлари билан иштирок этдилар.\nТанлов якунида “Қиличбой” маданият маркази ашула тўгараги аъзоси Севинч Бекбергенова ва Оғабек Ўрозимбетовлар дуэт ижро этиб 1-ўрин, “Қангли” маданият маркази тўгарак иштирокчиси Беҳруз Жумамуродов 2-ўрин, “Уйшин” маданият марказининг ашула тўгараги аъзоси Шодиёр Бекберганов 3-ўрин ғолиб деб топилди.\nҒолиблар ташкилотчилар томонидан фахрий ёрлиқ ва совғалар билан тақдирландилар.\nН.Эшчанова, туман Маданият бўлими мутахассиси.\nБИP ҚЎШИҚ ЖОЗИБАСИ


Осиёга карате дарси берган наманганлик Сарвар!\nБир соҳили байрам, бир соҳили мотам Амударё!\nАёл-Яратганнинг дилбар мўъжизаси. Ишонинг!\nАгар аёл муқаддас бўлмаганда, она замини озодлиги учун ўз жигарпорасидан кечган жасур аёл Тўмарис жангдан сўнг ғаним форс шоҳи КирII нинг кесилган бошини мешга солиб: “Эй, ғаним! Сен бир умр бегуноҳлар қонидан тўймадинг. Сен мени боламдан айирдинг. Халқимнинг осойишталигини буздинг. Мана энди ўз қонингга тўй”, дея наъра тортмасди.\nҚачонгача буйруқ кутиб яшаймиз?\nЎтган йили мамлакатимиз ҳаётида жуда кўп қувончли воқеалар қаторида йўқотишлар, оғир жудоликлар ҳам юз берди. Айниқса, Биринчи Президентимиз Ислом Каримовнинг кутилмаган вафоти халқимизни чуқур қайғуга солди. Ҳатто эсанкиратиб қўйди. Ҳамманинг кўнглида бир қўрқув, ўйлов: “Энди нима бўлади? Эртанги кунимиз қандай кечади?”\nСаҳифа 29 242 дан


Қозоғистон ўз рақамли валютасини жорий этади - Zamin.uz\nҚозоғистон Миллий банки янги турдаги валюта — рақамли тангани жорий этишни режалаштирмоқда. Бу молиявий регулятор томонидан чиқариладиган янги пул шаклидир.\n«Рақамли тангалар нақд ёки нақдсиз пулларни алмаштириш учун мўлжалланмаган, балки улар билан параллел равишда ишлатилади. Рақамли танга жорий этилиши миллий тўлов тизимининг янада ривожланишини таъминлайди ва бир қатор ўзига хос технологик хусусиятлар учун нақд тўловларга боғлиқликни камайтиради», дейилади Қозоғистон Миллий банки баёнотида.\nАйни пайтда Қозоғистон Миллий банки рақамли валюталарнинг фойда ва хатарлари, уларни чиқариш ҳамда тарқатиш усули, ишлатилаётган технологиялар, пул-кредит сиёсати, молиявий барқарорлик ва тўлов хизматлари бозорига таъсирини ҳар томонлама ўрганмоқда.\nТаъкидланишича, янги турдаги миллий валюта барча хўжалик юритувчи субъектлар учун тўловлар ва ҳисоб-китобларни амалга оширишда фойдаланилади. Рақамли танга ягона электрон рақамли кетма-кетлик форматида чиқарилиб, алоҳида электрон ҳамёнларда сақланади.\nШу билан бир қаторда, рақамли тангаларнинг электрон пуллардан сезиларли даражада фарқ қилиши таъкидланмоқда.\n«Рақамли тангалар Миллий банк томонидан чиқариладиган қўшимча пул шаклига айланади, электрон пуллар фақат маълум бир тўлов тизимининг инфратузилмасида мавжуд тарзда чиқарилиши мумкин, шу жумладан, хусусий ташкилотлар томонидан. Бошқача қилиб айтганда, электрон пуллар ўз вазифаларини битта тўлов тизими доирасида амалга оширади ва ушбу тизим эгасига мажбуриятларни юклайди», деб тушунтирмоқда Қозоғистон молиявий регулятори.\nРақамли валюта чиқаришнинг энг катта сабаби тўловлар самарадорлигини ошириш ва трансчегаравий тўлов тизимларини ривожлантириш экани таъкидланмоқда. «Замин» янгиликларини «Вконтакти»да кузатиб боринг\nЯнгиликлар » Дунё » Қозоғистон ўз рақамли валютасини жорий этади


Саломатлик ва гўзаллик :: БАДы :: Тозалаш Тизими 60 капсула 450 мг дан\nAsosiy/Саломатлик ва гўзаллик/БАДы/Тозалаш Тизими 60 капсула 450 мг дан\n24 Sharh sharh yozish\nSiz tejaysiz: 30 000 UZS (12%)\n1 ойлик курсни харид қилганда "Электрон дори қутиси PillBox" CОВҒА!\nQayd yozuvi (uchetnuyu zapis) yaratish\nТОЗАЛАШ ТИЗИМИ - танангиз учун умумий тозалашдир!\nОдамлар ортиқча вазн ва метаболик муаммолардан нима сабабдан азият чекаётганини биласизми?\nКатта ёшдаги деярли барча инсонлар соғлиғи билан боғлиқ муаммоларга дуч келишади, шунингдек яшаш муҳитимиз ҳам бизга кўп миқдорда зарарли моддаларни йетказиб беради, автомобиллардаги чиқадиган газдан бошлаб, сигарет ёки алкогол билан ихтиёрий заҳарланишгача. Тобора кўпроқ инсонлар мавсумий аллергиядан азият чекмоқда. Аллергенлар эса бизнинг ичимиздаги хавфли "чиқинди"дир.\nШунингдек бизнинг танамиз кўп сонли озиқ-овқат қўшимчалари, қуюқлаштирувчи моддалар, таъм берувчи ва бошқалар туфайли хавф остидадир. Кўриниб турибдики, замонавий шароитда тана ҳар доим ҳам ўзини тозалай олмайди ва қўшимча ёрдамга муҳтож.\nТОЗАЛАШ ТИЗИМИ - бу табиий денгиз жонзотлари ва табиий денгиз ўсимликлари компонентларидир: хитозан, калций алгинат ва япон ламинарийси.\nХитозан - Камчатка қисқичбақаси совутидан олинган табиий полисахарид\nКалций алгинат (алгин кислотасининг калцийли тузи) - бу органик калций манбаи.\nЯпон Ламинарияси - организмдаги ёд танқислигини бартараф этиш учун зарур бўлган аминокислоталар, фукоидан, липидлар, А, Б1, Б2, Б12, Д витаминлари, аскорбин кислотаси, макро - ва микроэлементлар, йоддан таркиб топган.\nТОЗАЛАШ ТИЗИМИ менга қандай ёрдам бериши мумкин?\nТОЗАЛАШ ТИЗИМИ танангизни "умумий тозалаш" учун 3 та денгиз тозалаш компонентларидан тузилган самарали мажмуадир\n• Ёғ сўрилишини блоклайди\n• Иштаҳани камайтиради\n• Организмдаги алмашинув жараёнларни меъёрлаштиради\n• Вазни тўғирлаш ва танани зарарсизлантиради\n• сийдик хайдовчидай таъсир кўрсатмайди\nМаҳсулотнинг асосий фаол моддаси - хитозан ҳисобланади, Камчатка қисқичбақаси қобиғидан олинган табиий полисахарид. Бу ўсимлик клетчаткасига қараганда анча самарали, у ёғлар ва липидларни ўзига тортади, боғлайди ва танадан чиқариб ташлайди. Шундай қилиб, хитозан ортиқча вазн дастурларида муҳим рол ўйнайди.\nБитта хитозан молекуласи танадан ёғни молекуляр оғирлигидан 10-12 баравар кўп миқдорда чиқаради. Боғланган ёғлар танага қўшимча энергия бермайди, бу эса уни ёг бирикмаларининг энергиясидан фойдаланишга мажбур қилади. Шундай қилиб, бир киши пархезга "ўтирмасдан" калория истеъмолини кескин камайтиради; қон зардобидаги холестерин, триглицеридлар ва умумий липидлар миқдорини пасайтиради; ошқозонга кирганда, хитозан шишади, гелга ўхшаш моддага айланади. Ушбу ҳолатда у:\n• ошқозон шиллиқ қаватини эрозив жараёнлардан сақлайди,\n• гастритда яллиғланишни енгиллаштиради;\n• ошқозон ярасини даволайди, ошқозон-ичак трактининг шиллиқ қаватини тиклаш жараёнларини рағбатлантиради;\n• бифидобактериялар ва фойдали ичак флорасини шакллантиришни рағбатлантиради,\n• газ ҳосил бўлишининг олдини олади, ферментация манбаларини боғлайди ва йўқ қилади;\n• организмни токсинлар, касаллик келтириб чиқарувчи микроорганизмлар, замбуруғлар, аллергенлар, оғир метал тузлари, радионуклидлардан тез ва тўлиқ бошашини таъминлайди;\n• алкогол ва озиқ-овқатдан заҳарланишини камайтиради.\nБиринчи натижани қачон кўришим мумкин?\n14 кунлик қабулдан кейин биринчи натижани ҳис этасиз. Аммо ёдда тутингки, организмдаги модда алмашинуви жуда секин амалга ошади. Тозалаш Тизими моддалари танангизга кириши учун камида 4 кун керак бўлади. Тўлиқ тўйиниш камида 3 ой давом етади.\nБиз Ўзбекистондаги расмий вакилмиз, сиз биздан воситачиларсиз тўғридан-тўғри сотиб оласиз. Препарат расмий равишда олиб келинади ва барча лицензиялар ва сертификатларга эга.Қуйидаги ҳаволадан уларни юклаб олишингиз мумкин.\nИнструкция по Системе Очищение UZ (1,285 Kb) [Yuklash]\nИнструкция по Системе Очищение RU (1,150 Kb) [Yuklash]\n(175 Kb) [Yuklash]\n07 Iyul 2021, 13:16\nSharh: Мен 1 ой олдин тощалаш тизими олган эдим тасирлари жуда яхши болди. Анча енгиллашдим, результататини 1 хафтадан кордим. Яна харид килмохчиман\n06 Iyul 2021, 13:55\nAfzalliklari: таъсири жуда яхши\nSharh: система очищение махсулотини олудим, таъсири жуда яхши, Яна курсларини давом эттираман\n04 Iyul 2021, 14:56\nAfzalliklari: Система очищения яхши тасир курсатаяпти\n28 Iyun 2021, 16:17\nAfzalliklari: Махсулотлариз екти манга рахмат\n23 Iyun 2021, 16:44\nAfzalliklari: ман шу махсулотан оздим\nSharh: ман 1 ойлик курс олдим ва оздим бу оздурувчи капсула айол ва киздарга тувсия киламан\n23 Iyun 2021, 16:22\nSharh: Ман шу махсулотларим оздим мана озим хохлаганим жудаям чиройли Фигурага ериштим\n21 Iyun 2021, 15:27\nAfzalliklari: Ман давлением тушди кор айланиши яхшиланди\nSharh: Ман оздим 1 ойликда юзларим тиниклашти теории осилить кормади мана Яна курс оваман кизла ва айолдага тавсия киламан\n21 Iyun 2021, 09:20\nSharh: Узгаришлар яхщи булди. Узим хам диета, руза тутиб юраман. Вазним 130 кг эди, хозир 97 булган. Энди омега 3 махсулот хам кабул киламан. Юрак ва мия фаолиятини ошириш учун\n16 Iyun 2021, 18:10\nAfzalliklari: Система очищения ни ича бошладим жуда екди манга анча енгилашдим\n14 Iyun 2021, 13:06\nAfzalliklari: Манга жуда йокади\nSharh: Манга жуда йокади махсулотлар. Хоп шопдан жуда куп махсулот олганмиз. Хаммаси сифатли чикган. Энди оздирувчи махсулотни хам олмокчиман. Яхщи натижалар булишига умид киламан\n12 Iyun 2021, 11:52\nSharh: Махсулот озишга йордам бердии. Биринчи ишонмаган эдим, хозир эса даволаш курсини давом этирмокчиман. Яхщи экан, сифатли. Рахмат Хоп шопга\n11 Iyun 2021, 13:38\nAfzalliklari: ta'siri onamoaga yaxshi boldi\nSharh: tozalash tizimi olgan edim onamlar uchun, ta'siri yaxshi bo'ldi yana davom ettirayapmiz, sizlarga raxmat\n03 Iyun 2021, 20:22\nAfzalliklari: maxsulot zor\nSharh: 15 kunlik kursini olib ichgandim, ta'siri juda yaxshi ekan, boshida srazu 3 oylik olsam bolarkan, xozirda xarid qilaman yana\n28 May 2021, 15:14\nAfzalliklari: rezultat zo'r\nSharh: Xojayinim bilan olgan edik, ta'siri zo'r ekan, yana buyurtma berayapman xojayinimga va ozimga, sizlarga raxmat\nAfzalliklari: жуда яхши эффекти\nSharh: система очищение махсулотни ичиб жуда яхши таъсири ни сездим, Яна курсларини давом эттиараме, сизларга рахмат\nAfzalliklari: Яхщи манга йокди\nSharh: Система очищения харид килудим. Артрфош гель олганман ва омега 3 опам олганлар. Жуда яхщи махслулотлар. Хамммасини сифати ва эффекти яхщи. Яна харид килишга карор килдик.\nSharh: менга макул келди озгариш бовоти сезяпман оз болса хам лекин бошка махсулотилар хам макул келяпти жуда яхши аксияла болаптикан\n01 May 2021, 10:53\nSharh: Мен силардан углим учун Тозалаш Тизими махсулотдан олган эдим, жуда яхши таъсир болжи, организмни тозалаб , озишга йордам берди, яна буюртма бердим, сизларга рахмат\n15 Apr 2021, 18:09\nSharh: Ассалому алейкум Хоп щопдан система очищения харид килдик тасири харкатта зор болди 1 ойли курсда мен 6 кг оздим силарга хам тавсия киламан!!))\nAfzalliklari: яхши экан\nSharh: man silardan tozalash tizimi olgan edim, ta'siri juda zo'r ekan, yana boshqa maxsulotlardan xarid qilaman, silarga raxmat\nЭкстра Ёшлик 40 капсула 500 мг дан


“Жониворлар ҳаёти” туркумидан: “ЕЛЛОВСТОУН ҚЎРИҚХОНАСИНИНГ ХУШОМАДГЎЙ ҚОРА БЎРИСИ…” - 12 Августа 2019 - www.SheJoT.CoM\nГлавная » 2019 » Август » 12 » “Жониворлар ҳаёти” туркумидан: “ЕЛЛОВСТОУН ҚЎРИҚХОНАСИНИНГ ХУШОМАДГЎЙ ҚОРА БЎРИСИ…”\n“Жониворлар ҳаёти” туркумидан: “ЕЛЛОВСТОУН ҚЎРИҚХОНАСИНИНГ ХУШОМАДГЎЙ ҚОРА БЎРИСИ…”\nОғир кунлар ортда қолади\nЕлловстоун қўриқхонасининг миллионлаб квадрат метрларга чўзилган кенгликларида ваҳший ҳайвонлар, қушлардан тортиб қурт-қумурсқагача топилади. Уларнинг ҳар бири ўз ҳаёт тарзига эга. Барчалари яшаш, тирик қолиш ва авлод давомийлигини таъминлаш ҳаракатида елиб югуришади.\nЭндигина бир ёшга қадам қўйган Алекс лақабли қора бўрининг онаси ҳам тўрт боласини боқиш, оёққа турғазиш ташвиши билан яшайди. Бироқ унга ёлғизлиги ҳар қадамда панд беради. Ўзидан орттириб тўрт бўриваччасининг қорнини тўйдиришга қийналади. Чунки ови ҳар доим ҳам бароридан келавермайди. Баъзида шерлар, йўлбарслар ўлжасини тортиб олишади. Шундай лаҳзаларда жуда ўксинади. Болаларига маъюс боқади. Кўзларидан шашқатор ёш қуйилиб келади.\n— Кошкийди сенлар тезроқ катта бўлсаларинг! — Алексга юзланди онаси. — Ов қилишни ўрганиб, то бошқа макон қуриб кетгунингча мениям ишимни қўлимдан олармидинг. Бир парча гўштни онамга деб тутқазармидинг…\nБу нолишлари Алекснинг кўнглини бўшатиб юборди. Бир онасига, бир икки синглиси ва «Жаноб 248» лақабли укасига жавдиради.\n— Йўқ, ойи, — онага яқинлашиб суйкалди Алекс. — Мана кўрасиз, мен ҳозироқ бориб сизга каттакон кийикни овлаб келаман. Ахир, кап-катта бўлиб қолдим-ку!\n— Э, ҳали ёшсан, — бошини терс бурди она. — Унгача ҳали кўп йиллар бор.\n— Ҳечам-да! Рухсат беринг, бир бориб яна ов қилиб кўрай!\n— Билганингни қил!\nОна нари кетгач, Алекс қондошларига кўз қисди-да, кийиклар ўтлайдиган яйлов томон чопиб кетди.\nАлекс кийиклар атрофида узоқ вақт ўралашиб юрди. Улар шу қадар кўп эдиларки, қай бирини танлашни билмай боши қотди. Аксига олгандек, кийиклар бўри хавфини сезиб тобора яйловдан узоқлашиб боришарди.\n"Ҳов анавинисини қуваман, — ўйлади ўзича Алекс. — Кўринишидан тез чопадиганга ўхшамаяпти. Ҳозир унга етиб оламан-у, бир ҳамла билан ерга қулатаман. Ойим роса хурсанд бўлади…”\nЙўқ, Алексга тажриба етишмади. Кийик шериклари каби жуда чопоғон экан. Қора бўрини чангида қолдириб кетди…\nОна охири бир қарорга келгандек, болалари уйқуга кетган кечаларнинг бирида очиқ майдонга чиқди ва ув торта бошлади.\nБу бўриларнинг умр йўлдоши чақириш белгиси. Хоҳ эркак, хоҳ урғочи бўлсин, ўзига тегишли белгини ўнлаб чақирим наридан ҳам эшитади ва белги берганнинг ҳузурига етиб келади.\n"Мана, баҳор келди, — хаёлидан ўтказди она бўри. — Айни никоҳ мавсуми. Агар инсофли, диёнатли эркакни учратсам, болаларимга бош бўларди. Тирикчиликдан қийналмасдик…”\nОрадан уч соатча вақт ўтиб, она бўрининг орзуси ушалди. Басавлат, бақувват кулранг эркак бўри унга яқинлашиб келди. Муҳаббатга ташна вужудлар титради…\nАлекснинг ўгай отаси она айтганидан-да афзалроқ экан. Янги оилага қўшилган кунданоқ болаларни боқиш ҳаракатига тушди. Айниқса, Алексни овга ўргатиши унга жуда ёқди.\n— Сен кийиклар ортидан югуриб бекорга вақт ўтказма, — тайинлади ўгай ота Алексга. — Олдидан тўсиб чиқиб бўғзига чанг сол! Ана шунда кўзлаган ўлжани осонгина қўлга киритасан.\nАлекс ўгай отанинг кўрсатмаси билан илк бор янги ов усулини қўллаб кўрди. Она кийикка етиб олиб, йўлига кўндаланг бўлди ва жонҳолатда бўғзидан тишлади. Кўрибсизки, кийик бир-икки силтаниб, қора бўрининг оёқлари остига йиқилди.\nКатта йўл олдидан\n… Орадан йиллар ўтди. Алекс олти ёшга етиб, мустақил ҳаётни кўзлаб қолди. Энди овда, бақувватликда тенгсиз навқиронга айланган қора бўри кунлар ўтгани сайин янги оила, суюкли ёр ҳақида орзулашдан бўшамасди.\n— Сизлар билан хайрлашишга келдим, — кунларнинг бирида укаси, сингил, она ва ўгай отасига юзланди Алекс. — Мен бугун олисларга кетмоқчиман. Ўзим алоҳида ҳаёт қурмоқчиман.\nОна унга зимдан тикилиб турди-да, нари кетди.\n— Нима қилай? — ув тортиб ўғлининг қарорини маъқуллади у. — Одатларимиз бор бўлсин! Бизларни унутма! Агар омадинг чопиб бўрилар тўдабошисига айлансанг, албатта укангни ҳузурингга чорла! У ёлғизланиб қолмасин!\nАлекс барча яқинлари билан бирма-бир видолашиб, бошини қуйи солганча йўлга тушди.\nАлекс табиатан жуда шўх ва эҳтиросли эди. Ҳаётда юзлаб урғочиларни севишни, уларга ягона сирдош бўлишни орзу қиларди. Шундай хаёллар билан Елловстоун қўриқхонаси бўйлаб бир неча ўн чақирим йўл босиб улкан бир тепалик қаршисига келди-ю, таққа тўхтади. Шу яқин орада урғочи бўрининг увлаши қулоғига чалинди.\n"Овози жуда жарангдор ва ёқимли экан, — ўйлади ўзича тепаликка тирмашиб. — Шу менинг илк муҳаббатимга айланади. Фақат меники бўлади…”\nУрғочи ўзи томон келаётган қора, келишган бўрини кўргач, увлашдан тўхтаб унга пешвоз чиқди.\n— Сен менга ёқдинг, — белги берди Алекс урғочига суйкалиб. — Қоматинг кўнглимдагидек экан. Жуда бақувват ва ҳиссиётга бой экансан. Кел, тақдиримизни боғлайлик!\n— Хўп, азизим, сендай келишган бўрининг истагига қарши бора олармидим. Юр, ҳов анави яйловда сайр қиламиз!\nШу пайт тепалик ортидан бир тўда бўрилар юқорилаб келди. Урғочи уларни кўрди дегунча ўзини Алекснинг панасига олди.\n— Менинг тўдам келяпти, — дегандек бош ирғади у. — Ҳов анави басавлат бўри отам «Жаноб 480» бўлади. Азизим, обрўйинг борида қочиб қол! Отам жуда жаҳлдор. Сени мен билан бирга кўрдими, энди тамом. Қасд олмай қўймайди!\nАлекс «Жаноб 480» нинг қандай куч ва қудратга эгалигини басавлат жуссаси, бақувват оёқларидан сезиб турарди. Урғочи ҳақ. Бундайларга қарши курашиб бўлмайди. Устига устак улар кўпчилик. Талаб ташлашади.\nАлекс тобора яқинлашиб келаётган тўданинг олдига тушиб астойдил қоча бошлади.\n"Бу ярамаслар етиб олишади барибир, — йўл-йўлакай фикрлаб борарди Алекс. — Нима қилсам экан?.. Ҳа, ана, катта йўл ўтган экан. Шу тарафга қочаман…”\nСерқатнов йўл Елловстоун қўриқхонасининг қоқ ўртасини кесиб ўтган. Йилига юзлаб йиртқичлар билиб-билмай йўлга чиқиб машина ғилдираклари остида ҳалок бўлишарди.\nКейинги вақтларда ҳеч ким ҳаётини хавфга қўйишни хоҳламай қўйди. Ҳатто, ўлжаси йўл томон қочса, ундан умидини узиб ортга қайтишни маъқул кўришади.\nБуни Алекс онасидан эшитганди. Ўйлаб ўтирмай таваккал йўл ўртасига чиқди. «Жаноб 480» шу заҳоти оиласини тўхтатди. Улар бир муддат қора бўрини кузатиб туришди-да, ортга қайтиб кетишди.\nАлекс орзусига етди. «Жаноб 480»нинг тўрт қизи бор экан. Барчаларининг кўнглига йўл топа олди. Отанинг эрка қизлари кунига навбатма навбат қора бўри истиқболига чопадиган, унинг меҳридан баҳра оладиган бўлишди. Алекс эса «Жаноб 480» хавф солди дегунча йўлдан паноҳ топарди.\nНима қилсин? Жоҳил ота ниҳоят тушунди. Қизларининг талпинишлари, илтижолари кўнглини юмшатдими, Алексни ўз оиласига қабул қилди.\nМен етакчиликка даъво қилмайман\n… Ҳозир Алекс ўн олтига қадам қўйди. «Жаноб 480» аллақачон оламдан ўтиб кетган.\nАслида бўрилар ўн беш йилдан ортиқ яшашмайди. Шу сабаблими, барча таниш-билишлари Алексга ҳавас қилишади. Ўн олти ёшда ҳам бу қадар кучли, абжир ва эҳтирослилига қойил қолишади.\nФақат Алекс етакчиликка даъво қилмайди. Бу ишни уч йил олдин қидириб келган қадрдон укаси «Жаноб 248»нинг зиммасига юклаган. Ўзи эса ими-жимида қўшни тўдалардаги урғочиларни учрашувга чорлайди. Улар билан вақтини хушлашга ошиқади. Гоҳи-гоҳида тўдасидаги ёш бўриларга ов қилиш сирларини ўргатган бўлади.\nФақат тез-тез кутилмаган безовталик Алекснинг қалбини ўртайди. У қур-қур хавотир аралаш узоқ-узоқларга боқади. Кимларнидир излаган бўлади.\nАхир… Умри давомида ўнлаб урғочиларнинг кўнглини олди. Демак, қаерлардадир унинг фарзандлари яшашади. Қизиқ… Уларнинг сони қанча экан?..\nШуларни ўйларкан, тўйиб-тўйиб ув тортгиси, шу баҳонада ички дардлардан фориғ бўлгиси келади. Афсуски, вақт зиқ. Ҳали замон қўшни тўдадаги янги севгилиси ташриф буюради. Уни бағрига олмаса бўлмайди.\nКатегория: HIKOYALAR / ХИКОЯЛАР | Просмотров: 33 | Добавил: iphone | Рейтинг: 0.0/0


СЎЗ ВА ИШ | Мақсуд Бекжон\nBaşlangıç > Сиёсат\t> СЎЗ ВА ИШ\nСЎЗ ВА ИШ\n22.05.1996 Максуд Бекжон шахсий блоги\tYorum bırakın Go to comments\nПрезидент Ислом Каримов август ойида бўлиб ўтган Ўзбекистон Олий Мажлиси сессиясида матбуот ва журналист қандай бўлиши лозимлиги ва муқобил мухолифатнинг зарурлиги ҳақида гапирди. Жаноб Ислом Каримов ўзбек журналистларининг лаёқатсизлиги ва чуқур таҳлилий мақолалар ёзишга билими етишмаслиги ҳақида гапирар экан, журналистларни жамиятдаги ва ҳокимиятдаги қусурларга, коррупцияга қарши курашишга чақирди. “Агар кимда-ким журналистларга тазйиқ ўтказса, унинг умри қисқа бўлади”, деди лўнда қилиб жаноб президент.\nАлбатта, президентнинг деҳқонча самимият билан айтган бу гаплари кўпчилик фуқароларда бир мунча умидлар уйғотди. Аммо шу билан бирга бизда бир хавотир ҳам пайдо бўлди: “тазйиқ ўтказганнинг умри қисқа бўлади”, дегани нимани англатар экан? Умуман, журналистларни чуқур аналитик мақолалар ёзишга, дадилроқ, ақллироқ бўлишга чақириб ўтириш лозиммикин? Ва бундай мақолаларни ёзганларга қарши тазйиқ ўтказганларнинг умрини “қисқартириб” ўтиришга ҳожат бормикан? Бунинг ўрнига, оддийгина тарзда Ўзбекистонда сўз эркинлиги қарор топгани ҳақида фармон чиқариб, бу фармонни барча редакция ва нашриётлар хоналарига осиб қўйиш ва бу қонунга қарши ҳаракат қилган ҳар қандай шахсни Конституция доирасида жавобгарликка тортиш осонроқ ва тўғрироқ бўлмайдими? Сўз эркинлиги бир шахснинг, ҳатто у президент бўлса ҳам, фақат оғзаки тилаклари билан жорий қилинмайди. Сўз эркинлиги тақдири президентга эмас, Конституция қонунларига боғлиқ бўлиши лозим.\nЖаноб Ислом Каримов журналистларни дадилроқ ва ҳаққонийроқ бўлишга, коррупцияга қарши курашишга чақирар экан, бу ерда кичик бир жиҳат қоронғилигича қолиб кетади: журналистларнинг дадил ва ҳаққонийлиги яқин ўтмишга ва бугунга ҳам қаратилаверадими ёки бу дадиллик фақат келажак учун, жуда бўлмаганда, бугундан келажакка қараб йўналтирилган бўлиши лозимми?\nПрезидент айтган “чуқур таҳлилий мақолалар”га яқин ўтмиш ҳам мавзу бўла оладими– бу ҳақда жаноб президент очиқ гапирмадилар. Зеро, яқин ўтмишни таҳлил қилмай туриб, бугунги кун ёки келажакни таҳлил этиб бўлмайди.\nЖаноб президент мухолифатнинг, айниқса, “муқобил” мухолифатнинг зарурлиги ҳақида бир неча бор таъкидлаб гапирди. Албатта, биз “муқобил мухолифат” калимасининг “ер-у замин” ёки “осмон-у фалак” сўзлари каби тавтология эканлиги ҳақида баҳс юритишимиз, мухолифат сўзининг ўзи муқобилликни, яъни, алтернативликни билдириши ҳақида гапиришимиз мумкин, аммо бу кичик англашмовчиликлар кўтарилаётган муаммо олдида майда жиҳатлардир.\nБизнингча, президент “муқобил мухолифат” дея “конструктив мухолифат”ни назарда тутган бўлса керак. Баъзан матнни тайёрлаганларга ҳам кўп нарса боғлиқ бўлади…\nХуллас, бугун мухолифатнинг зарурлигини президент ҳам эътироф этмоқда. Аммо бу ерда ҳам “яхши журналистларнинг зарурлиги” ҳақида юқорида айтилган фикрлардаги сингари вазият юзага келади. Бизга керак бўлган “муқобил мухолифат”қандай бўлиши керак? Жаноб президентнинг танқидий қарашича, “муқобил мухолифат” илгаригидай бўлмаслиги лозим. Хўш, у қандай бўлиши лозим? Умуман, мухолифат биз қабул қиладиган шаклдагина юзага келишга бурчлими? Мухолифатни буюртма билан тайёрлашнинг иложи бўлармикан? Мабодо бўлганда ҳам, ким унинг номини виждонан “мухолифат” дея атай олади?\nХуллас, президентнинг Олий Мажлис сессиясида ўқиган нутқини тинглаган фуқароларда умидлар билан бирга бир қанча саволлар ҳам пайдо бўлди-ки, уларга жавоб бермай туриб, биронта янгиланишни амалга ошириш мумкин эмас.\nРУС ЖАМОАТЧИЛИГИНИНГ ҲАЙРАТИ “ИМТИЁЗЛИ ДЕМОКРАТИЯ” ЁКИ ЯНГИ АТАМА


Қандай қилиб инглиз тилини ўрганиш мумкин ёки тил ўрганишда йўл қўйиладиган хатолар - Daryo\n11:56, 08.06.2021 12906\nҚандай қилиб инглиз тилини ўрганиш мумкин ёки тил ўрганишда йўл қўйиладиган хатолар\nАгар сизда узоқ вақтдан бери инглиз тилини ўрганишим керак, деган фикр бўлса, телефонингиз аллақачон ҳар хил илова ва луғатлар билан тўлгандир. Биргаликда самарали ва энг муҳими, сизга мос бўлган чет тилини ўрганиш стратегиясини қандай ишлаб чиқиш керакли ҳақида гаплашамиз.\nБиринчи қадам. Ўзингизни ким эканингизни аниқлаштириб олинг — техник ёки гуманитар\nСоддароқ қилиб айтадиган бўлсак, одамлар «техник» ва «гуманитар»га бўлинади. Биринчи тоифага тартибга солинган структура керак. Улар маълумотни жадвал, схема, диаграммаларга чиройли қилиб жойлаштирилганида ва вазифа аниқ шакллантирилганидагина қабул қилади. Бошқача қилиб айтганда, улар ҳамма нарсани маълум нарсага ажратади ва бунинг формуласини излайди. Агар уларнинг арсеналида ҳали бундай формула мавжуд бўлмаса, тушунмовчилик пайдо бўлади.\nИккинчи тоифа эса маълумотни мавҳумроқ қабул қилади ва аксинча, турли хил бўлакларни бирлаштиришга интилади, уларга жадвал ва формулалар эмас, балки тасвирлар, уюшмалар ва ранглар билан ишлаш ёқади. Аввало, қайси тоифага киришингизни ўйлаб кўринг? Агар юқоридаги тавсифлардан гуманитар эканингизни билиб олган бўлсангиз, формулалар билан курашишни ва кунига 100 та сўзни ёдлашга уринишни тўхтатинг. Сизга жонли тасвир керак: фильмлардан ўрганиш самарали бўлиб, унда жонли кўргазмали қуроллар, карточкалар, стол ўйинлари ёрдамида ўзингиз тушунадиган диаграммаларни чизишингиз мумкин.\nИккинчи қадам. Қандай қилиб маълумотларни осонгина эсда сақлашингиз мумкин бўлган усулни аниқлаштиринг\nБизнинг эслаб қолиш қобилиятимиз визуал, аудиал, кинестетикага бўлинади. Аммо кўпчилик идрокнинг аралаш турига эга, шу билан бирга, ўрганиш ҳолатларида кўпинча битта тур устунлик қилади. Баъзилар аудиал кинестетик бўлиши мумкин, баъзилар эса визуал.\nСиз қандай йўл билан эслаб қоласиз? Агар визуал қобилият устунлик қилса, инглизча подкастлар билан ўзингизни қийнаманг, улардан тинглаш қобилиятингизни машқ қилдириш учун фойдаланинг, лекин маълумотларни ёдлаш учун эмас. Эсда қоларли расмлардан фойдаланинг, ёқимли ва тушунарли тарзда ёзилган қизиқарли иқтибосларни тўпланг. Агар подкаст тингласангиз ёки фильм томоша қилсангиз, албатта, субтитрлари бўлсин. Агар кинестетик бўлсангиз, узоқ вақт ўқиш ёки тинглашга эътиборингизни қарата олмасангиз, муҳитни тез-тез ўзгартиринг ва йўлда, кафеда инглиз тилига вақт топишга имкон берадиган мобил иловаларни юклаб олинг. Манзараларнинг ўзгариши ва янги ҳидлар, товушлар ўрганишингизга ёрдам беради, ассоциациялар ва ҳислар даражасида хотирада сақланади.\nУчинчи қадам. Тилни қайси мақсадда ўрганаётганингизни аниқлаштириб олинг\nАгар сиз саёҳат пайтида мулоқот қилиш учун керак бўлса\nТегишли мавзулардаги подкастларни танланг ва кўпроқ ташриф буюрмоқчи бўлган мамлакатингиз ҳақида тингланг, овоз чиқариб такрорланг, оҳангига ва тилининг мусиқасига тақлид қилинг. Бундай ҳолатда подкастларга эътибор бериш лозим, чунки саёҳат пайтида сизга ёзиш ва ўқиш керак эмас, лекин тинглаш ва гаплашиш жуда муҳим. Бундан ташқари, тушунишингиз учун тўғри эшитишингиз ва тўғри жавоб беришингиз керак. Тушунмовчиликнинг сабаби кўпинча ёмон грамматика билан гаплашаётганимиз ёки кўп сўзларни билмаслигимизда эмас, балки она тилимизнинг ритми ва интонацияси билан инглиз тилида гаплашишимиздир. Агар мақсадингиз инглиз тилида сўзлашадиган мамлакатга бориш бўлса, интонация устида ишланг ва инглиз тили ритмини ҳис қилишни ўрганинг.\nИнглиз тили ташувчиси билан дарслар\nКундузги машғулот ёки онлайн дарслар форматини танлайсизми, энг муҳими, ўқитувчингиз профессионал бўлса бўлгани. Афсуски, кўпинча дарслар ўқитувчи монологига айланиб қолади, дарсларда сиз пассив тингловчисиз ёки аллақачон билган даражангизда мулоқот қиласиз ва ҳеч қандай тарзда ривожланмайсиз. Чет тил сифатида инглиз тилини ўргатиш учун CELTA ёки DELTА сертификатига эга бўлган маҳаллий маърузачиларни, энг муҳими, сизга ёқадиган одамни танланг.\nТаълим бўйича мобил иловалар\nҲозирда бундай иловалар сон-саноқсиз, аммо деярли барчаси сўзларни таржима қилиш ва грамматикани ўргатишга қаратилган. Ўзингизни чиндан ҳам қизиқтирган нарсани танланг. Сизни мақсадларингизга яқинлаштирадиган ва шунчаки вақтингизни беҳуда сарфлайдиган иловалар ҳам бор. Агар сиз янги одатларни ўрганишни ва инглиз тилида сўзлашадиган дўстлар топмоқчи бўлсангиз, «Coach.me» сайтидан рўйхатдан ўтинг. Агар хотирангизни ривожлантирмоқчи бўлсангиз ва тез ўқишни, яхшироқ ёзишни, инглиз тилидаги катта ҳажмдаги маълумотларни қайта ишлашни ўрганишни хоҳласангиз, Elevate’ни юклаб олинг. Агар сиз айтилганларни икки марта эшитишни ва уни дарҳол нутқда такрорлашни истасангиз — сиз учун энг яхши дастур — бу English Central. Агар сиз аллақачон яхши даражага эга бўлсангиз, лекин уни янада яхшилашни хоҳласангиз, ABA English’ни юклаб олинг.\nЧет элда ўқиш\nКўпчилик Лондонга икки ойга инглиз тилини ўрганиш учун бориш — энг тўғри йўл деб ўйлайди. Бундай тажриба, албатта, жуда катта афзаллик беради, лекин ҳатто Лондонда ҳам инглиз тили ўз-ўзидан ўрганилмайди ва сиз ўзингиз бирор-бир нарса қилишингиз керак бўлади. Агар сиз чет элда таҳсил олмоқчи бўлсангиз, 4 соат эмас, балки кун бўйи шуғулланинг. Инглиз тилида сўзлашадиганлар билан бирга яшанг. Янги шаҳар ҳаётида иложи борича фаолроқ иштирок этинг, жойларни ўрганинг, одамлар билан танишинг ва уларни диққат билан тингланг.\nКундузги тренинг ва курслар\nМуаллифлик техникаси ва курсларини танланг. Кўпинча, улар одатий ўқув дастурларидан кўра кўпроқ ҳаётга тайёрлайди ва саволларингизга кўпроқ жавоб беради. Мураббий билан танишинг. Унинг ташқи кўриниши, гаплашиши ва муомаласи сизга ёқиши керак. Мураббий веб-сайти ва портфелини ўрганинг. Кўпгина компаниялар асосийси ўқув дастури ва мазмуни эканини таъкидлайдилар ва уни ким бошқараётгани муҳим эмас деб ўйлайди. Аммо бундай эмас. Инсон омили кўп нарсаларни белгилайди. Худди шу машғулот икки хил одам томонидан олиб борилса, бутунлай бошқача таъсирга эга бўлади.\nРайҳон — филолог, Нилуфар — юрист, Баҳром Назаров— темир йўл муҳандиси. Санъатга «кўчадан кириб келган» машҳурлар (фото)\n18:54 Бугун 4613\n18:47 Бугун 2743\n18:43 Бугун 3207\n18:32 Бугун 4049\n00:52 Бугун 80605\n00:19 Бугун 70955\n02:41 Бугун 68341


ВАҚТНИ ҚАДРЛАШ ХУСУСИДА - Hidoyat.uz\nАсосий саҳифа Мақолалар ВАҚТНИ ҚАДРЛАШ ХУСУСИДА\nЧоп этилди Avgust 20, 2019 ВАҚТНИ ҚАДРЛАШ ХУСУСИДАda fikr bildirishni o'chirish\nВақтга катта эътибор берадиган, ҳатто уни ҳақиқий ҳаёт деб биладиган мусулмон кишининг вақт олдидаги вазифалари бор. Шундай экан, ҳар бир муслим уни кўз ўнгига келтирган ҳолда чуқур идрок этмоғи ва уни маърифат, идрок доирасидан имон ва эътиқод доирасига, ундан сўнг эса амал қилиш ва ижро этиш доирасига кўчириши лозим.\nМусулмоннинг вақт олдидаги биринчи вазифаси вақтдан унумли фойдаланишга интилиш, уни худди молини асрагандек, балки ундан ҳам ортиқроқ қиймат бериб асрашдир. Вақтнинг ҳар бир сониясидан унумли фойдаланиб қолиши, дини ва дунёсида фойда берадиган, миллатини яхшилик ва фаровонликка, моддий ва маънавий юксалишга олиб борадиган ишлар билан машғул бўлиши лозим. Ўтмишдаги олимлар (Аллоҳ улардан рози бўлсин) вақтларига қизғанчиқроқ бўлишган, чунки улар вақтнинг қийматини бошқалардан кўра яхшироқ билишган.\nҲасан Басрий айтади: “Мен бир қавмни кўрдим, сизларга қараганда улар вақтларига дирҳаму динорларидан ҳам кўра ҳирслари қаттиқ эди!” Яъни, улар вақтларини доимий амал билан обод қилишга қизиқувчан, уни беҳуда кетишидан ўта эҳтиёткор эдилар.\nУмар ибн Абдулазиз айтади: “Кеча ва кундуз сенинг вужудингда ўз ишини кўрсатяпти, демак, сен ҳам уларга амал қилиб қол!”\nОлимлар: “Манфурликнинг аломати вақтни зое кетказишдир”, деб уқтиришган. Ва яна: “Вақт бир қиличдир, агар сен уни кесмасанг, у сени кесади!” дейишган. Улар (олимлар) ўзлари турган мавқедан яна ҳам гўзалроқ даражага интилар эдилар. Шу жиҳатдан уларнинг бугуни кечасидан, эртаси бугунидан афзалроқ бўлар эди. Бу хусусда улардан бири: “Кимнинг бугуни кечаги куни каби бўлса, у алдангандир ва кимнинг бугуни кечагисидан ёмон бўлса, у лаънатлангандир!” деган.\nУлар вақтларини манфаатли илм таҳсил қилишга, фойдали ишларга ё нафс тарбияси, ёхуд бошқаларга фойда келтиришга сарфлашларидан ташқари бирор кунни ва ё қисқа бир муддатни бўлсин, беҳуда ўтказишдан қизғанишар эди. Токи ўзлари сезмай қолиб, умрлари бекорчи ишларга сарф бўлиб, гарду ғуборга, кўпикка айланиб кетмасин. Ўтаётган ҳар бир кунни ҳам ўзи учун ва ҳам атрофдагилар учун илм, маърифат, имон ва эзгуликларни юксалтиришга фойдаланмасликни улар Аллоҳ неъматига ношукрчилик ва вақтга ҳурматсизлик бўлади, деб ҳисоблашар эди.\nИбн Масъуд (раҳматуллоҳи алайҳ) айтади: “Мен бир куннинг қуёши ботиб, ажалим билан орамиздаги масофа қисқариб, ўша кунги яхши ишларим кўпаймаганига қилган пушаймонимдек пушаймон қилмадим!” Бошқа бир сўзида: “Агар кун ўтган ва мен ўзимни Аллоҳ таолога яқин қиладиган илмимни зиёда қилмаган бўлсам, шу куннинг чиққан қуёши мен учун баракали бўлмагандир”, дейди. Мазкур сўзни баъзилар Пайғамбаримиз (соллаллоҳу алайҳи ва саллам)га нисбат берадилар. Бироқ Ибн Қайюм ўзининг «Саодат калити» номли асарида бу тахминни рад қилиб, ушбу сўз баъзи саҳоба ёки тобеинларга тегишли эканини таъкидлайди.\n«(Эй Муҳаммад! Одамларга) дунё ҳаёти мисолини келтиринг. (У) худди бир сув кабидирки, Биз уни осмондан ёғдиргач, (баҳорда) у сабабли ер ўсимликлари (бир-бирига) аралашиб (қалинлашиб) кетур, сўнгра (кузда) шамоллар учириб кетадиган хашакка айланиб қолур. Аллоҳ ҳамма нарсага қодир Зотдир», дейилган (Каҳф сураси, 45-оят).\nإِنَّمَا مَثَلُ الْحَيَاةِ الدُّنْيَا كَمَاءٍ أَنْزَلْنَاهُ مِنَ السَّمَاءِ فَاخْتَلَطَ بِهِ نَبَاتُ الْأَرْضِ مِمَّا يَأْكُلُ النَّاسُ وَالْأَنْعَامُ حَتَّى إِذَا أَخَذَتِ الْأَرْضُ زُخْرُفَهَا وَازَّيَّنَتْ وَظَنَّ أَهْلُهَا أَنَّهُمْ قَادِرُونَ عَلَيْهَا أَتَاهَا أَمْرُنَا لَيْلًا أَوْ نَهَارًا فَجَعَلْنَاهَا حَصِيدًا كَأَنْ لَمْ تَغْنَ بِالْأَمْسِ كَذَلِكَ نُفَصِّلُ الْآَيَاتِ لِقَوْمٍ يَتَفَكَّرُونَ\nОяти каримада инсон умрининг баҳори – ёшлик даври ва кузи – кексалик айёми экани ҳақида мисол келтирилмоқда. «Ҳақиқатан, дунё ҳаётининг мисоли худди Биз осмондан туширган сув (ёмғир) бўлиб, одамзод ва ҳайвонот ейдиган нарсалардан иборат ер гиёҳлари у билан аралашиб, то ер ясаниб ва зийнатлангач, ер эгалари ўзларини унга қодир деб билган бир пайтда, ерга тунда ёки кундузи Бизнинг амримиз келиб, уни кечаги куни обод бўлмагандек (йиғиб олинган) ҳосилга айлантириб қўйганимизга ўхшайди. Тафаккур қилувчи қавм учун (Биз) оятларни шу тарзда батафсил баён қилурмиз» (Юнус сураси, 24-оят).\nОхиратда зое кетказилган умр учун афсус-надомат чекиб, бу дунёга яна бир марта қайтиш сўралганида, Аллоҳ таоло Қуръони каримда:\n«…Ахир, Биз сизларга эслатма оладиган киши эслатма олгудек узун умр бермаганмидик?! Сизларга огоҳгантирувчи (пайғамбар) ҳам келган эди-ку!..» деб хабар беради (Фотир сураси, 37-оят).\nПайғамбаримиз Муҳаммад (соллаллоҳу алайҳи ва саллам) марҳамат қиладиларки: “Бешта нарсадан олдин бешта нарсани ғанимат билинг: кексалигингдан олдин ёшлигингни, бетоблигингдан олдин саломатлигингни, камбағаллигингдан олдин бойлигингни, бандлигингдан олдин бўш вақтингни, ўлимингдан олдин тириклигингни” (Иккала шайх ривоят қилган).\nУшбу ҳадисга биноан, ёшликни кексалик келишдан олдин ғанимат билиш ҳар бир ўспирин учун жуда муҳимдир. Расулуллоҳ (соллаллоҳу алайҳи ва саллам) бундай марҳамат қилганлар: “Қиёмат кунида банданинг қадами то тўғри нарсадан сўралмагунча, жойидан жилмайди: умрини қандай ўтказгани, ёшлигида нима қилгани, молини қаердан топиб нимага сарф қилгани, илмига қай даражада амал қилгани” (Имом Термизий ривояти).\nҲасан Басрий (раҳматуллоҳи алайҳ)нинг ҳикматларидан бирида бундай дейилади: «Ҳар куни тонг ёришганида Аллоҳ таоло томонидан бир жарчи: “Эй Одам боласи! Мен янги кунман, сенинг барча амалингга гувоҳман. Мендан солиҳ амаллар қилиб фойдаланиб қол, чунки мен то қиёматгача қайтмайман”, деб жар солади.\nИслом динида вақтнинг қадри баланд бўлгани учун ҳам тонгда эрта уйғонишга тарғиб қилинган. «Аллоҳ таоло ўз бандалари ичида ғайратлисини ёқтиради» (Имом Табароний ривояти). Бошқа бир ҳадисда эса: «Ёшларингизнинг яхшилари ўзини катта ёшдагилардан оғир тутадиганлардир. Катта ёшдагиларнинг ёмони эса ўзини ёш болалардек енгил тутадиганларидир», дейилган (Имом Табароний ривояти).\nМусулмон киши ўтаётган ҳар кечаю ҳар кунидан ибрат олмоғи лозим. Чунки кеча ва кундуз янгиларни эскитади, узоқларни яқин қилади, умрларни қисқартиради, ёшларни қаритади, кексаларни фонийлик сари етаклаб ўтаверади.\nАлбатта, мусулмон киши замоннинг ўтиши, кеча ва кундузнинг алмашинуви хусусида фикр юритмаслиги мумкин эмас. Ўтаётган ҳар бир кун, балки кечаётган ҳар бир соатда, балки тугаётган ҳар бир лаҳзада борлиқ ва ҳаётда турли ҳодисалар рўй бермоқда. Баъзиларини кўрамиз, баъзиларини кўрмай ҳам, билмай ҳам қоламиз. Ер жонланади, уруғ униб чиқади, ўсимлик гуллайди, гул мева тугади, ҳосил йиғиштирилади ва экин хас-чўпга айланиб, шамоллар уни учириб кетади. Ёки она қорнидаги бола шаклланади, бола туғилади ва чақалоқ ўсиб, ўсмир улғайиб, улғайган кексайиб, кексалар вафот этади.\nОсмон ва Ер курраси тинмай айланар экан, инсонлар енгиллик ва қийинчилик, бойлик ва камбағаллик, саломатлик ва хасталик, хурсандчилик ва маҳзунлик, машаққат ва роҳат орасида айланаверади. Улар ақли бор кимсаларга бир сабоқ, қалби борларга панду насиҳат, кўзи очиқларга ибратдир. Аммо ақл эгалари тафаккурдан, қалб эгалари шуурдан, кўз эгалари ибрат назаридан маҳрум бўлсалар, улар учун кеча ва кундузнинг алмашинуви ҳеч қандай маъно касб этмайди.\nАқлдан озган боланинг тузалиши, туянинг сўзлаши ва икки дарахтнинг бирикиши


DataLife Engine > Версия для печати > ҚАЙНОНА ҲАМ ОНАНГИЗ\nDataLife Engine > Маданият > ҚАЙНОНА ҲАМ ОНАНГИЗ\nҚАЙНОНА ҲАМ ОНАНГИЗ\n14-05-2020, 13:14. Разместил: User\nФарзандлар орасида қиз бола она меҳрига тўймай яшар экан. Меҳрибон оналаримиз фарзандларига ёшлигидан оила одобини ўргатиб келишади. Ўсиб келаётган қизларимизнинг бўйи етганда, келажакда қайси оила уларнинг оиласига мослиги ҳақида ўйлаб, сўнг бир тўхтамга келишади.\nОппоқ либосдаги келин яхши ниятлар билан янги хонадонга кириб келган кундан уй юмушлари унинг зиммасига юкланади. Кўпни кўрган қайноналар эса ўз қизидай ишларни қунт билан ўргатиши, хато қилса ҳам жаҳл қилмай, кечириши, сабр қилишлари лозим. Фарзандингиз ортидан хонадонингизга келгани учун суюнинг. Кўзингиздан нур, оёғингиздан мадор кетганда сизга суянчиқ бўлишини унутманг.\nШоли курмаксиз бўлмайди деганларидек, баъзида қайнона ва келинлар орасида келишмовчиликлар оқибатида хонадонда роҳат-фароғат бўлмаслиги ҳаммага маълум. Оила дарз кетгач, фарзандлар она ёки ота тарбиясида қолиб, ўртада сарсон бўлади. Бунга чек қўйиш мақсадида маҳалла фаоллари, ИИБ ходимлари мавжуд муаммоларга аралашгач, ўзларининг хатти-ҳаракатлари хато эканлигини баъзилар кеч бўлсада тушунади.\n— Сўнгги пайтда 7 нафар маҳалладошларимиз томонидан ажралиш тўғрисида ариза ва шикоят келиб тушган, — дейди Зарбдор туманидаги "Янгиҳаёт" МФЙ кексалар ва фахрийлар ишлари бўйича ўринбосари Сафар ЖЎРАЕВ. — Оилалардаги бундай нохуш ҳолатларни бартараф этиш мақсадида маҳалла фаоллари саъй-ҳаракати билан 4 нафар оилани яраштиришга эришдик. Келин-куёвларимиз ҳам хатоларини вақтида англаб, фарзандларини маънавий етук, комил инсон бўлиб тарбиялашга ҳисса қўшишса, оилаларининг фаровон бўлиши учун бахт эшиги очилади.\nКези келганида ёшларга шу гапни айтиб ўтишни лозим топдик: ҳаётнинг энг машаққатли мураккаб палласида ҳам тушкунликка тушмай, қийинчиликлар олдида таслим бўлмай, бўлғуси Алпомиш ва Барчинойдек ўғил-қизларни вояга етказиш лозимлигини айтмоқчиман. Шу билан бирга қайнона ҳам она эканлигини унутмаслик зарур. Ҳаётдаги тажрибамиздан келиб чиқиб, ўз фикримизни билдирамиз. Тилингиз ширин бўлиб ота-оналарнинг ҳурматини жойига қўйиб яшанг. Турмушингиз тотли бўлади.\nассоциацияси, "Меҳрли нур\nзамини" унитар корхонаси директори.


“БИОИН-НОВО” КОМПАНИЯСИ БИЛАН ҲАМКОРЛИК ДАВОМ ЭТАДИ\nРоссия Федерациясининг “Биоин-Ново” компанияси ва Самарқанд Ветеринария медицинаси институти ўртасида ўзаро ҳамкорлик тўғрисида келишув имзоланган эди.\nҲамкорлик доирасида компания директори, биотехнология фанлари доктори, Россия табиий фанлар академияси академиги Татьяна Нугманова Самарқанд ветеринария медицинаси институтига ташриф буюрди ҳамда институт биотехнология факультети талабалари билан учрашди. Ўн кунлик ташриф давомида талабалар учун маърузалар ва ўқув дастурларини намойиш этди.\nРоссиялик олима интитут ректори ҳамда профессор-ўқитувчиларга институтдаги таассуротлари, маърузалар жараёнидаги кузатувлари, ҳамкорликдан кутилаётган натижалар хусусида илиқ фикрлар билдирди.\nМазкур келишувга кўра, томонлар биотехнология соҳасида ўзаро ҳамкорликни амалга оширади, кафедра ўқитувчилари ва магистрантлари учун малака ошириш курсларини ташкил этади, яъни бир йилда 2 нафар ходим Россияга малака ошириш учун юборилади.\nШунингдек, учрашувда институт ректори Х.Юнусов ҳамда профессор Т.Нугмановалар ҳамкорликда “Қишлоқ хўжалиги учун биотехнология” номли илмий қўлланма чоп этилишига ҳам келишиб олинди.\nПросмотров: 385 Скачать в PDF Версия для печати Наверх


Мали пойтахтидаги меҳмонхонага ҳужум уюштирилди, отишмалар давом этмоқда » Ўзбекистон янгиликлари – Zamin.uz\nZAMIN.UZ / Дунё / 20 Ноябр 2015 года364\nҚуролланган номаълум шахслар Мали пойтахти Бамако шаҳрида жойлашган Radisson Hotel Bamako меҳмонхонасига ҳужум қилди. Бу ҳақда «РИА Новости» хабар бермоқда. «Ҳодиса еттинчи қаватда рўй берди, жангарилар йўлакда ўт очди», — деди Agence France-Presse агентлигига Мали хавфсизлик кучларидаги манба. Агентлик маълумотларига кўра, хавфсизлик кучлари 190 та хонаси бор меҳмонхонани қуршаб олган. Ҳозирги вақтда меҳмонхонада отишмалар давом этмоқда. Reuters’нинг хабар беришича, номаълум шахслар меҳмонхонадагиларни гаровга олган бўлиши мумкин. Манба: Daryo.uz